090 Piru asuu lakitekstissä\nTiistai 18.4.2017 klo 10:39 - yrjöpoeka\nLuin eilen yhden toimittajan kirjoituksen suomalaisten ”mellakoista”. Toimittaja oli vetänyt herneen erityisen syvälle sieraimeen siitä, että ”mellakoihin” oli osallistunut pappeja. Kaikki se mikä kirjoitetaan lehteen arvioidaan ihmisten mielissä totuutena. Nyt perustuslain antamalla oikeudella ihmiset osoittivat mieltään vääriksi kokemiaan turvapaikanhakijoiden pakkopalautuksia vastaan.\nPakkopalautukset tehdään maihin, joihin suomalaiset eivät saa mennä, koska ne ovat niin vaarallisia. Näissä ministeriön suosituksissa lähdetään siitä, että siellä voi ihminen menettää henkensä. Turvapaikanhakijoita ei toimittaja ilmeisesti laske enää ihmisiksi. Kaikkein kummallisinta on se, että toimittaja nimeää mielenosoitukset ”mellakoiksi”? Hän siis nimeää mielenosoittajat rikollisiksi. Toimittaja pitää pakkopalautuksia laillisina ja sitähän ne tietysti ovat. Lakia on kiristetty nyt niin, ettei turvapaikkaa hakevilla ole juuri toivoa päästä enää Suomeen.\nSuomessa ei ole kiellettyä pappien osallistuminen mielenosoituksiin. Tätä toimittajan juttua levittävät nyt hanakasti perussuomalaiset ja niin myös heidän ”emopuolueensa” keskustalaiset. Lakia tulkitaan ja luetaan nyt kuin piru raamattua. Suomen lain mukaan lapset tarvitsevat aina erityistä suojelua. Nyt vanhemmat karkotetaan ja koska lapsia ei haluta erottaa vanhemmistaan, palautetaan myös lapset.\nTätä perustellaan sillä, että kaikessa toimitaan Suomen lain mukaan. Nyt ovat hallituksessa sellaiset voimat, että lakia muutetaan tarvittaessa, että kaikki toiminta tapahtuu laillisesti. Sitten kaikki voivat pestä kätensä. Pilapiirtäjä Ville Ranta on kuvittanut tämän hyvin. Onko nyt unohdettu historian opetukset. Suomalaiset ovat ylpeilleet sillä, että he estivät juutalaisten luovuttamiseen Saksaan toisen maailmansodan aikana.\nEilen aamusella ihmettelimme harakoiden ja varisten aktiivisuutta aikaisesta aamusta alkaen. Lintuja lenteli ympäriinsä ja aamukonsertti ei hivellyt sävelkorvia. Vaimoni läksi ulos ja koputti heti ikkunaan ja houkutteli heti tulemaan ulos. Talousrakennuksen nurkalla lensi lintuja ylös-alas ja lumella istui puuhkeana viirupöllö. Kynsillään se puristeli allaan olevaa lintua. Se paljastui harakaksi, kun pöllö hieman siirtyi kauemmaksi. Sain pienellä kamerallani muutaman kuvan. Laatu ei ollut hyvä, koska voimakas vastavalo haittasi.\nHarakan lopetettua rimpuilunsa pöllö suuntasi vieressä olevan puiston puihin. Ristisaatto oli vaikuttava. Kymmeniä harakoita ja variksia pyöri ympärillä. Viirupöllö ei siitä kokenut olevan haittaa, vaan ryhtyi höyhennys hommiin. Sitä mukaa kun höyhenten määrä lisääntyi ja kieppui ilmassa, lopettivat ympärillä olevat linnut metelinsä. Viimevuotena oli heikko myyrävuosi ja se näyttää jatkuvan. Siksi pöllön on siirryttävä toisenlaisiin saaliseläimiin.\nSyksyllä pihan läheisyyteen ilmaantui varpuspöllö. Sen toiminta on ollut tehokasta. Runsaat tiaisparvet ovat kadonneet. Olen usein nähnyt sen salamannopean iskun ja pikaisen siirtymisen sivummalle kuusikkoon. Talvi on ollut pitkä, Toivottavasti edes muutama tiainen selvityy asettamiini pönttöihin.\nLuonto on lähellä. Se kertoo selviytymisestä. Samalla uudesta elämästä.\nAvainsanat: ullaappelsin, villeranta, mellakka, oikeusmielenosoitukseen, luontoonlähellä


Korisliiga muutosten kourissa? | Aamuposti\nKorisliiga muutosten kourissa?\nKotimaisen Korisliigan kulunut kausi päättyi toissapäivänä täsmälleen samoihin kuviin ja tunnelmiin kuin edellinenkin. Tampereen Pyrintö juhli toista perättäistä suomenmestaruuttaan kotisalissaan Pyynikillä. Voitto tuli, kuten viimeisissä finaalipeleissä valitettavan usein on tapana, blow-out - tyyliin. Game 5:sen yhteydessä puitiin myös sääntömuutoksia. Tapetilla oli niin tämän kauden kuin tulevienkin kausien mahdolliset viilaukset. Mitä lopulta jäi käteen ja mitä on luvassa?\nKauden 2010-2011 näkyvin muutos oli pelikentän rajaviivojen vienti enemmän Pohjois-Amerikkalaiseen suuntaan. Kolmen pisteen kaaren maalaaminen puoli metriä taaemmas oli mielestäni muutoksista onnistunein. Tämä korosti, tai ainakin sen piti korostaa enemmän sisäpeliä. Henkilökohtaisesti olin mielissäni, kun eritoten midrange-heitot korostuivat suuremman tilan myötä. Ensimmäinen ajatukseni oli, että "nyt heittäjät erottuvat marjanpoimijoista", kun viivaa siirretään kauemmas. Tämä konkretisoitui erityisesti Pyrinnön Kenneth Lowen heittopelissä, kun hän kadotti totaalisesti kaukoheittonsa viime kauteen verrattuna.\nKaksi muuta ns. viivamuutosta olivatkin sitten jokseenkin turhia. Kolmen sekunnin rajojen vaihtaminen NBA-tyyliseksi oli toki esteettisesti hyvä ratkaisu. Sen sijaan korirenkaan alapuolelle maalattu no charge-alue oli varsinainen turhake, ja sen hyödyntäminen jäikin minimaaliseksi.\nPalataan viimeisen finaaliottelun puoliaikatunnelmiin. Koripalloliiton toiminnanjohtaja Vesa Walldén totesi sääntömuutoksien olleen hyviä, eikä "ne ole herättäneet paljonkaan keskustelua". Eräs kaverini heittikin kyseisen kommentin jälkeen mielenkiintoisen ajatuksen: jos muutokset eivät ole herättäneet keskustelua, ne eivät ole olleet kovinkaan hyviä ja tarpeellisia. Tämä onkin mielestäni perin kiinnostava näkökulma asiaan. Miksi tehdä muutoksia, jotka eivät herätä kansan riveissä tunteenpurkauksia?\nTänään saimme lukea Basket.fi:stä tulevien kausien muutoksista. Ottelumäärää, jota on useaan otteeseen kritisoitu liian suureksi, aiotaan supistaa kaudeksi 2012-2013. Nykyinen 44 ottelun malli vaihtuu 32-36 pelin mittaiseksi rypistykseksi. Tämä on hyvä, koska se antaa joukkueille mahdollisuuden osallistua myös muihin Euroopan sarjoihin sekä parantaa hieman harjoittelun ja pelaamisen välistä suhdetta. Jos tarkastellaan asiaa itse Korisliigan kannalta, ei asia mielestäni pitkässä juoksussa olekaan aivan yhtä valoisa. Korisliigamme imagolle ja tunnettavuudelle on mielestäni parempi, mitä enemmän otteluita on. Nyt jo vähäinen palstatila tiedotusvälineissä tuskin tulee huomattavasti lisääntymään, jos ottelumäärää vähennetään. Kun tälläkin hetkellä useiden lehtien ja muun median urheilusivujen ainoat korikseen liittyvät jutut ovat otteluraportit, niin jatkossa nekin saattavat olla kiven takana. Lisäksi otteluiden vähenevä määrä tietää ongelmia seurojen kirstunvartijoille. Lipputulojen pienenemisen seurauksena talouden kanssa ilmennee yhä enemmän murheita. Joukkueilla, jotka osallistuvat Euroopan eri liigoihin tätä ongelmaa ei varmastikaan niin suurena uhkana nähdä. Mutta entäs ne lrnmky:t sekä salonvilppaat, jotka eivät pelaa kuin Korisliigaa? Eivätkä ne europelit aina takuuvarmoja yleisömagneetteja ole, kuten näimme Hongan VTB-liigataipaleesta. Kaikki nämä seikat puoltavat mielestäni nykyistä 44 ottelun systeemiä.\nToinen merkittävä muutos on liigakarsintojen poistuminen. Erityisesti muiden lajien, esimerkiksi jääkiekon seuraajille tämä saattaa kuulostaa katastrofilta. Sitä se ei kuitenkaan tässä tapauksessa ole. Tuleva tilanne on se, että liigan viimeinen putoaa suoraan ja I-divisioonan voittaja vastaavasti nousee. Tervetullut ja ihan ok-muutos, sillä harvemmin divarista löytyy edes kahta nousuun kykenevää seuraa. Nykyiset paras kolmesta-karsinnat ovat melkeinpä antikliimaksi, kun ottelusarjat päättyvät järjestäen suoraan 2-0.\nJää nähtäväksi, kuinka Korisliigan tulevat muutokset vaikuttavat suomalaiseen koripalloon. Kuinka moni joukkue lähtee lopulta pelaamaan eurosarjoja? Veikkaan kahta tai kolmea.


Matias Perkkiö « Kiekkoaktivisti\nNaatiskelut naatittu, kohti toista ottelua\nSitä se ottelupäivän outo värinä siis tiesi; viisi-nolla ja tyrmäystippoja näätäeläimen kuonoon. Naatiskelulle ei vuorokautta pidempää aikaa jäänyt, siitä playoff-tahti pitää huolen.\nMatsi jätti positiivisesti kaksijakoisen jälkimaun. Luonnollisesti kyseessä oli yksi upeimmista voitoista, joita Pelicans-merkkinen joukkue on kotihallissaan napannut. Tuntui, että kaikki taivaankappaleet olivat torstai-iltana kohdallaan. Unelmastartti ensimmäiseen erään, Kärppien avainpelaajien nuppi ei kestänyt Isku Areenan metelissä, tuomarit avittivat sopivissa kohdissa ja lopusta huolehti ruotsalainen vähärasvainen reikäjuusto Backlund.\nToisekseen näytös oli esimakua siitä voimasta joka joukkueessa jyllää. Pelitapa, työmoraali, taito, fysiikka, luisteluvoima, aivan kaikki. Monet toistelevat luistelun ja liikkeen autuaaksi tekevää voimaa, mutta ennen kaikkea turkoosipaitainen ryhmä liikkuu järkevästi ja liikuttaa kiekkoa viisaasti. Luttinen voi tilanteen mukaan joko kuljettaa omaa laitaansa, siirtää pienen keskelle Koskirannalle tai heittää pitkän levityksen Laschille. Sinisen ylityksen jälkeen painottoman puolen pakki Seikola tai Järvinen tukee tyhjään tilaan. Pelicans hyökkää tiiviisti koko viisikkona ja käyttää koko tilan hyödyksi. Syöttöväyliä avautuu, hetkellisiä ylivoimatilanteita syntyy. Siinä on se nerous, ei pelkästään luistelemisessa kieli vyön alla "johonkin" suuntaan.\n"Tilaa tekevä laituri" (kuva: © sm-liiga.fi)\nOttelun oleellisin anti taisikin olla joukkueen kokonaisvaltainen suoritus. Niko Hovisen haparoinnit tipotiessään ja kentällä kaikki ykkösketjun sentteristä kolmosparin pakkiin olivat playoff-vaihde silmässä sellaisessa tikissä, ettei Kärpille jäänyt lopulta mitään saumaa voittokamppailuun. Kukaan ei jäänyt katselemaan ja epäröimään.\nPaakkolanvaaran nelosketjukin on jo kehuttu, eikä syyttä. Tärkeää oli myös ykkösketjun onnistuminen heti alkuun, missä ei pidä hämääntyä Laschin kiikaritehoista. Kärppien tuplatessa jenkkiä kulmissa avautui samalla tilaa Luttiselle ja Koskirannalle. Kirsikka kakun päälle oli Laschin puolustautuminen Mikkolaa vastaan, mikä oli aivan ennennäkemätön temppu Lahti-kiekossa, ainakin Pelicansin aikana. Se oli sitten sitä "jääkiekkoväkivaltaa", jossa kenellekään ei käynyt kuinkaan, mutta henkisesti kotijoukkueen taitopelaaja nöyryytti vierasjoukkueen rottapuolustajan. Koko Pelicansin joukkue ja 5000 lahtelaiskatsojaa näyttivät arvostavan toimenpiteen korkealle.\nMutta se siitä. Kiekko jäähän kello 17 Raksilan hallissa, joka pysyköön Raksilana tönköistä sponsorinimistä huolimatta, tai ehkä juuri siksi. Lauantaina takkiin, niin torstain täpinät on sillä nollattu. Sen verran kiinni takin napit siis kannattaa tässä vaiheessa pitää.\nLiigakarsinnan ensimmäisessä osaottelussa Räpsä Räsäsen Sport hallitsi tapahtumia ensimmäisen kympin, kunnes Ilves pääsi lahjamaalilla johtoon ja meni menojaan 6-1 murskavoittoon. Vääräleuat ja muut omaan napaan tuijottajat, kuten etukäteen karsintoja vähätellyt Ilveksen puheenjohtaja Hannu Meskanen, saavat tästä tietenkin pontta puheisiinsa karsintojen turhuudesta. Asia vain on niin, että Suomi-kiekko tarvitsee unelmia, jotka saavat aikaan kunnianhimoa ja kansanliikkeitä. Muuten keitos väljähtyy kuin suljettu kultapossukerho. Mestis tarvitsee unelmansa liigapaikasta, Pelicans unelmansa mitalista ja Ilves unelmansa ammattimaisesta seurajohtamisesta.\nHakametsässä Sportin ainoasta maalista muuten vastasi jokunen kausi takaperin Pelsun a-junnuissa käynyt Matias Perkkiö, joka on Mestiksen Ville Leino. Ville Leino taas on Suomen Alexei Kovalev. Nämä kolme herraa ovat aivan toistensa kopioita luistelutyyliä, harhautuksia ja mailan käyristystä myöten.\nTagged as: Hannu Meskanen, Matias Perkkiö, Niko Hovinen, Pasi Räsänen, Ryan Lasch 1 Comment


Laihdutus - Blogilista\nAvainsanaan kuuluu 1755 blogia.\ntuhansia persooniani. Päivitetty 3 minuuttia sitten Lisätietoa –\nSeuraa blogia Krista-Maria\n20-vuotias yrittäjä, jonka seuraava päämäärä on opiskelut vieraalla kielellä Arcadassa Päivitetty 9 minuuttia sitten Lisätietoa –\nSeuraa blogia Rimpula tempoo\nKilpaurheileva kapitalisti Päivitetty 24 minuuttia sitten Lisätietoa –\nTässä pääset seuraamaan Katri "Kutri" Mannisen kirjoituksia Evita-lehden blogissa ja Kutri.net:issä. Päivitetty 27 minuuttia sitten Lisätietoa –\nTäysi-ikäisyyden kynnyksellä oleva bulimikko etsii suuntaa elämälleen. Tarkoituksena parantua syömishäiriöstä ja ruokakeskeisyydestä ja samalla laihtua- en vain vielä tiedä onko se mahdollista. Päivitetty 29 minuuttia sitten Lisätietoa –\nKahden 24-vuotiaan nuoren äidin ylläpitämä blogi jossa seurataan tyttöjen treenausta ja huippukuntoon pääsyä ja jaetaan treenaukseen ja laihdutukseen liittyviä vinkkejä. Päivitetty 40 minuuttia sitten Lisätietoa –\nTyttö, joka meinasi kadota syömishäiriöiden maailmaan. Nyt kuitenkin uusi alku stay positive-asenteen, terveellisen ruokavalion ja liikunnan avulla. Tavoitteena päästä mahdollisimman hyvään (ja tiukkaan ;))kuntoon ja oppia nauttimaan elämästä. Päivitetty 53 minuuttia sitten Lisätietoa –\nElämää syömishäiriön kanssa, ei enää niin teininä. Mukaan mahtuu kokkausta, varusmiespalvelusta ja normaalia arkielämää. Koulukiusaamisen jälkipuintia ja huonoja sukulaissuhteita. Päivitetty 53 minuuttia sitten Lisätietoa –\nSeuraa blogia Saagan elämä on...\nPäivitetty 1 tunti, 36 minuuttia sitten Lisätietoa –\n20-vuotias kirjoittaa lifestyle blogia elämästään. Aiheet pyörivät mm. normaalin arjen, painonpudotuksen, koiran ja opiskelijaelämän ympärillä. Asuu poikaystävän ja koiran kanssa Tampereella. Päivitetty 1 tunti, 45 minuuttia sitten Lisätietoa –\n23v kahden lapsen äiti ja elämäntaparemontti mittojen ja kuvien kera. Lisäksi juttuja ihan tavallisesta arjesta, opiskelusta ym. Tervetuloa! Päivitetty 2 tuntia, 4 minuuttia sitten Lisätietoa –\nSeuraa blogia Me and two person\nNuoren tytön selviäminen bulimian syövereistä. Päivitetty 2 tuntia, 7 minuuttia sitten Lisätietoa –\nFyysisesti pitkäaikaissairaan(verenpaine, rintapatit, toistuva masennus) Asperger-naisen elämää Joensuun ja Kontiolahden rajalla itäisessä Suomessa. Pohdintaa maailman menosta ja sairauksista ja aikamme ilmiöistä sekä uutta näkökulmaa asioihin. Perinteisiä, kristillisiä arvoja kannattava ja kantaa ottava blogi. Tavoitteena seisoa muurin aukossa ja herätellä Suomen kansaa! Sukujuuriani on niin luovutetusta Karjalasta kuin myös Keski-Suomesta ja näitäkin asioita toisinaan pohdin. Myös psykiatrian, neurologian ja neuropsykiatrian asiaa löytyy blogista runsaasti sekä juttuja niihin ongelmiin käytetyistä hoitomuodoista. Roosa Nauha-kampanjan tukeminenkin vahvasti esillä ja haastan jokaisen tämän blogin lukijan ryhtymään Roosa Nauha-kuukausilahjoittajaksi! Päivitetty 2 tuntia, 27 minuuttia sitten Lisätietoa –\n15v tyttö kirjoittaa kaikesta elämäänsä koskevasta ja syömishäiriöstään Päivitetty 2 tuntia, 42 minuuttia sitten Lisätietoa –\nSeuraa blogia Salt for Phoenix\n35-vuotiaan naisen mietteitä liikunnasta, ruoasta ja muutoksesta. Päivitetty 2 tuntia, 45 minuuttia sitten Lisätietoa –\nKurvit kuntoon Nutrilett tuotteilla ja urheilemalla. Tavoitteena -20kg painonpudotus. Päivitetty 19. toukokuuta 2013 klo 23:57 Lisätietoa –\nSeuraa blogia Loppuiäksi kuntoon\n23-vuotiaan opiskelijatytön taistelutanner mahamakkaraa vastaan. Huumorilla ja ironialla höystetty "laihdutusblogi", jonka kirjoituksissa ei hikipanta päätä kiristä. Tavoitteena päästä parempaan kuntoon. Ei vain kesäksi 2013, vaan loppuiäksi. Päivitetty 19. toukokuuta 2013 klo 23:50 Lisätietoa –\nSeuraa blogia confidence is not for sale\n19-vuotias tyttö, joka kirjoittelee jokapäiväisestä elämästään. Blogissa pinnalla terveelliset elämäntavat, treenaaminen ja matka kohti unelmakroppaa. Rakastaa auringonpaistetta, avokadoleipiä, onnistumisen tunnetta, treenin jälkeistä fiilistä ja monia pikkujuttuja. Tervetuloa seuraamaan Päivitetty 19. toukokuuta 2013 klo 23:43 Lisätietoa –\nSeuraa blogia Äiti tahtoo kuosiin\nkolmevitonen kahden lapsen äiti yrittää päästä raskauskiloista eroon, ja vähän enemmänkin. Posiitivisella mielellä ja itseironialla ollaan liikkeellä. Kaikenlaista höpötystä ja treenausjuttuja! Mitään pikadieettiä ei tässä olla noudattamassa kun sh-taustaa kuitenkin löytyy.\nTavoitteena on olla joskus bmi normaali ja juosta puolimaraton - siihen kyllä on aikaa:) Päivitetty 19. toukokuuta 2013 klo 23:40 Lisätietoa –\n29-vuotiaan pallopingviinin arkielämää, jota värittävät yritykset pienentää palloa keskivartalolta, opetella juoksemaan, ruoanlaitto sekä tahtia kovasti määräävä 1,5-vuotias pingviininpoikanen Tyyppi. Päivitetty 19. toukokuuta 2013 klo 23:39 Lisätietoa –\nSeuraa blogia «123456789..87»\nTerassikelit Superviikonloppu! Best girls Oulutrippi.. Ensimmäiset kukkivat kärhöt © 2013 Sanoma News


OlympiaCast: Tokioon valittu Henri Ruoste OlympiaCastin vieraana – ratsastus on jatkuvaa tasapainoilua elannon ja urheilumenestyksen välillä\nTällä viikolla OlympiaCastin vieraana on Henri Ruoste. Keskiviikkona Suomen joukkueeseen Tokion olympiakisoihin nimetty Ruoste tavoittelee maailman huippua kouluratsastuksessa – lajissa, jossa arki on jatkuvaa tasapainoilua urheilullisen potentiaalin maksimoinnin ja elannon hankkimisen välillä.\nYksi Henri Ruosteen urheilu-uran unelmista täyttyi keskiviikkona, kun Suomen Olympiakomitean hallitus löi sinetin hänen valinnalleen Tokion olympiakisoihin. Ruosteen laji on kouluratsastus, jossa Suomi sai edustuksen mukaan viimeksi Lontoossa 2012.\n- Olin Riossa valmentajana, ja sain kokea muun muassa avajaisseremonian. Se on jotain käsittämätöntä kävellä sisään sinne areenaan. Tietenkin urheilun takia sinne mennään, ja sen takia jokainen urheilija tekee joka päivä töitä ja haluaa olla aina parempi kuin edellisenä päivänä, Ruoste iloitsee.\nHelmikuussa 29 vuotta täyttänyt Ruoste on tehnyt uransa pitkälti ulkomailla, sillä hän lähti Saksaan jo vuonna 2001. Välissä tie vei Englantiin, josta Ruoste palasi nykyiseen kotimaahansa Saksaan kymmenen vuotta sitten. Siellä Ruosteella on talliyritys, joka keskittyy hevosten kouluttamisen, myynnin ja kilpailuttamisen ohella valmentamiseen.\n- Muutto tänne tapahtui urheilullisista ja liiketoiminnallisista syistä. Englanti on vähän syrjässä, jos puhutaan hevoskauppabisneksen rakentamisesta. Se keskittyy pitkälti akselille Saksa, Hollanti, Tanska. Ne ovat keskeiset maat, kun Keski-Euroopan isot lentokentät ovat ajomatkan päässä monista talleista. Sitä kautta tällä alueella on myös eniten kilpailua, Ruoste avaa.\nRatsastus onkin olympialajien joukossa hyvin poikkeava: kulut lajissa ovat massiiviset, ja tasapainoilu kilpailumenestyksen ja elannon hankkimisen välillä asettaa urheilijan haastaviin valintatilanteisiin. OlympiaCastin vieraana Ruoste avaa tätä dilemmaa ja ratsastajan arkea sekä lajin ominaispiirteitä laajemminkin.\n- Varsinkin alussa itsensä elättäminen tarkoitti aina parhaan hevosen myymistä, jolloin se on aina urheilusta pois. Jalansijan löytäminen vie aikaa. Hevosen löytäminen, ostaminen ja kouluttaminen kestää monta vuotta. Sen myyminen tarkoittaa sitä, että voi ostaa kaksi tai kolme hevosta lisää – ja taas kouluttaa ja myydä ne eteenpäin. Tämä tapahtuu uudestaan ja uudestaan, Ruoste kertoo arjestaan.\n- Eläinten kanssa ei ole mitään takuita, että se menee aina oikein. Kun eläintä kouluttaa, se on hidas prosessi. Eläinhän yrittää aina tehdä sen mukaan, mitä se on oppinut olevan oikein. Kun asioita yrittää tehdä eri tavalla, jotkut oppivat nopeammin ja jotkut hitaammin. Se tuo sen mielenkiinnon ja koko haasteen tähän lajiin ja liiketoimintaan. Se myös mahdollistaa urheilemiseni.\nKun Tokion olympiakarsinnat lähestyivät, Ruoste teki päätöksen heilauttaa vaakaa enemmän urheilullisen puolen suuntaan. Se päätös kannatti, sillä olympiapaikka irtosi vuoden kestäneestä karsintaikkunasta Rossetti-nimisen ratsun kanssa. Tokion lähestyessä nuorempi ratsu Kontestro DB on noussut haastamaan Rossettin asemaa Ruosteen ykköshevosena.


Kotona luovuuden linnassa: Lastenkutsujen ohjelmaa\nOlemme jo pitkään etsineet aarteita ja kadonneita sukkia meidän ikioman joulutonttumme vuoksi. Hän kun aina hukkasi sukkansa joulun alla kotonamme nuuskiessaan. Häneltä sain idean lastenkutsujen ohjelmaan ja tällaista meillä sitten oli.\nKotimme on melko erikoinen, koska eteisestä aukeaa ovi komeroon, joka on vain metrin korkuinen. Tästä kulki läpi vain ne, jotka uskalsivat!! (Siis kaikki..) Pääkallovuoren toisella puolella odotti merimaisema ja kiipeäminen vuoren rinnettä ylös. Vuorella istuttiin kallion jyrkänteellä (siis metrin korkeudessa, jossa sijaitsee vuoteemme) ja ongittiin merestä saalista. Se ei sitten ollutkaan mikään tavallinen saalis, vaan jokainen sai ongenkoukkuunsa palasen aarrekartasta!!\nPalat piti teipata yhteen ja tältä se sitten näytti.\nPalojen toisella puolella luki, että tulivuori, jonka rinteellä lapset nytkin juuri oleilivat, oli juuri purkautumassa ja sekös kauhistutti ja jännitti kaikkia!! Tuli kova kiire onkia viimeisetkin kartanpalaset ja teipata ne yhteen. Kartan katkoviivaa pitkin seikkailusta toiseen kulki juhlijoiden tie ja lopulta tultiin perille kartan osoittamaan kohtaan, jossa aarteen pitäisi olla. Tarvittiin monta lasta auttamaan, että päästiin (pehmolelulaatikon) pohjalle, josta löytyi tällainen kirstu:\nKirstussa kimalsivat kaikenlaiset kolikot ja timantit, mutta sen pohjalla oli myös pienet kortit kaikille lapsille. Korteissa oli kuva-arvoituksia eri paikoista asunnossamme. Näistä paikoista sitten löytyi lopulta kätkettynä jokaiselle oma pieni paketti.\nNäitä juhlia oli tosi hauskaa miettiä ja järjestellä, mutta ennen kaikkea niitä oli hauska viettää!\nJärjestelyistä vielä sen verran, että Pääkallovuoren suuaukkoon on kiinnitetty paperista tehdyt hampaat ja piirsin cyproc-levyyn nuo silmät, kun se ollaan vielä maalaamassa jonain päivänä. Kartan piirsin tukevalle paperille ja päällystin kontaktimuovilla, jotta sen voi teipata uudelleen ja uudelleen leikeissä. Kirstun olen ostanut aikoinaan puuvalmiina Sinellistä ja sen maalasin akryylimaaleilla.\nMeillä: Askarrellaan, Etsitään aarteita, Juhlitaan, Leikitään merirosvoja, Sisustetaan kotia\nKuukauden virkkuuohje - Kesäkuu 2012\nKyllä kala kertoo\nLohikäärmeiden ja kissojen elämää..


Luonnonkosmetiikan puhdistustuotteet | Jolie\n04.03.2014, Katja Kokko\nTämä opas sai alkunsa, kun tiedustelin eräältä uskolliselta asiakkaaltamme, lempibloggariltamme sekä ystävältämme mitähän ihmiset mahdollisesti haluaisivat lukea Toimituksemme blogista. Vastaus tuli kuin apteekin hyllyltä: putsareista!\nOlimme nimittäin taannoin käyneet Inken kanssa pitkän keskustelun luonnonkosmetiikan putsareista, hän kun ei tuntunut vain löytävän sitä sopivaa vaikka oli kokeillut lähes kaiken Patykan 3stepistä Piparminttuputsariin. Olin hämmentynyt enkä meinannut uskoa, että tämä olisi mahdollista. Enkä uskonutkaan. Jatkoin kyselyä: mitä ominaisuuksia hän puhdistukselta kaipaisi? Ja kun sain vastauksen, että jopa tönkkömäistä täyteläisyyttä, vaahtoa ja erittäin hyvää puhdistustehoa, olin vielä entisestään hämmennyksissäni. Kyllähän semmoisia nyt löytyy luonnonkosmetiikasta! Toki synteettisillä voimakkailla sulfaateilla saa aikaan helpostikin tämmöisen koostumuksen ja tuntuman, mutta omasta ihonhoidollisesta näkökulmastani semmoinen aine jynssää iholta sitä suojaavan happovaipan pois viimeisiä rippeitä myöten puhumattakaan aineen ekologisesta kuormituksesta. Mutta ymmärrän, vaativa kuluttaja vaatii tuotteeltaan paljon ja siihen me puolestaan haluamme valikoimallamme tähdätä.\nSatuin sitten ohimennen mainitsemaan Inkelle, että tottahan luonnonkosmetiikan putsarit voivat tuntua ikään kuin lirummilta, varsinkin jos sen sattuu levittämään kosteille kasvoille. Kun vaahtoa ja tuntumaa muodostavat tensidit eivät ole niin voimakkaita, kostealla iholla vesi ohentaa koostumusta saman tien, mutta kun putsarin levittääkin kuivalle iholle ovat tuntuma ja teho aivan toista luokkaa. “Hetkinen, hetkinen, mitäs sä juuri sanoit? Kuivalle iholle? No mä olen aina laittanut kostealle!” Ping! Eipä ihme, että neitonen oli tuskaillut lirun koostumuksen kanssa. Seuraavana päivänä sain viestin, että hän on täysin rakastunut ja löytänyt uuden suosikkiputsarin, jossa on täydellinen koostumus ja loistava puhdistusteho! Ja tämä oli tapahtunut, kun putsarin levittikin kuivalle iholle kostean sijasta. Tadaa! Inke oli niin ällikällä lyöty, että suorastaan vaati jakaa kokemuksensa teille, sillä veikkaanpa, että hän ei ollut ainoa, joka oli tuskaillut tämän ongelman kanssa putsarien suhteen.\nSiispä vielä kertaalleen: luonnonkosmetiikan puhdistusaineet kannattaa levittää aina kuivalle iholle parhaan koostumuksen ja puhdistustehon takaamiseksi. Pyörittele putsaria aluksi kuivalle iholle ja vasta sitten kostuta sormet ja puhdista aine veden kanssa.\nPäätimme tämän kunniaksi työstää teille suuren putsarioppaan ja esitellä kaikki valikoimamme puhdistusaineet ihotyypin mukaisesti. Suosittelemme oppaan lukemista myös miehille. (Tuotteet on listattu hinta-järjestyksessä edullisimmista aloittaen.)\nKun iho on rutikuiva tai kuiva, on paras valinta puhdistusaineeksi maito. Myös ohut couperosaiho rakastaa maitomaista puhdistusainetta. Maitoa voi käyttää kahdella tapaa: 1) poistaa se iholta pumpulilla ilman vettä tai 2) huuhtoa veden kanssa. Suurin osa taitaa pitää jälkimmäisestä tyylistä enemmän. Käytä aina puhdismaidon jälkeen kasvovettä. Puhdistusmaito sopii myös normaalille iholle, joka rasvoittuu vain hieman.\n1. MADARA Puhdistusmaito: Kauraa ja lehmuksen kukkia sisältävä kermainen ja rauhoittava maito puhdistaa hellästi, mutta tehokkaasti säilyttäen ihon kosteuden.\n2. Estelle & Thild Fragrance Free Puhdistusmaito: 100 % hajusteeton puhdistusgeeli, joka sisältää avokadoöljyä, vaniljaa ja aloe veraa.\n3. L’atelier des Délices Puhdistusmaito: Karitevoita, seesaminsiemen-, auringonkukansiemen- ja manteliöljyä sisältävä puhdistusmaito, joka on vesiliukoinen.\n4. Patyka Absolis Rosewood Puhdistusmaito: Kermainen puhdistusmaito, joka poistaa meikin ja puhdistaa ihon kuivattamatta. Bisabolol uudistaa, rauhoittaa ja tasapainottaa ihoa. Roomalainen kamomilla, karitevoi, seesamiöljy sekä jojobaöljy suojaavat, korjaavat ja rauhoittavat ihoa.\nPuhdistusmaito sopii hyvin myös herkälle iholle. Aina herkkä iho ei kuitenkaan ole kuiva. Toisaalta monet kuivaihoiset haluaisivat myös käyttää puhdistusgeeliä maidon sijasta. Valikoimastamme löytyy tämmöisiä ohuelle ja herkälle iholle sopivia puhdistusgeelejä. Jos iho on hilseilevän rutikuiva, on puhdistusmaito kuitenkin tällöin paras valinta.\n1. Estelle & Thild Fragrance Free Puhdistusgeeli: Pehmentävä 100 % hajusteeton puhdistusgeeli, joka puhdistaa tehokkaasti kuivattamatta ihoa. Sisältää avokadoöljyä, vaniljaa ja aloe veraa.\n2. Iroisie Hellävarainen meikinpoistoaine kasvoille ja silmämeikille: Miselligeeli, jonka ansiosta tuotetta ei ole pakko huuhtoa pois vedellä ja se säilyttää ihon oman suojakelmun pH:n tasapainossa. Sisältää papaijaa, joka auttaa poistamaan kuolleet ja vahingoittuneet ihosolut. Sitruuna supistaa ihohuokosia ja on antiseptinen. Merilevä puhdistaa, suojaa ja kosteuttaa ihoa.\n3. Mia Höytö Kaunis Facial Cleansing Gel: Suomalaisen Mia Höydön hellävarainen puhdistusgeeli, joka sisältää puhdistuksen jälkeen ihoa rauhoittavaa ja kosteuttavaa aloe vera -uutetta. Ruiskaunokkivesi puhdistaa ja pehmentää ihoa. Hienostunut tuoksu tulee freesian kukkasista.\nKiilteltyyn taipuvaisen normaalin, sekaihon, rasvaisen ja epäpuhtaan ihon ystävä on puhdistusgeeli tai -vaahto, joka puhdistaa meikin, ihohuokoset, talin ja epäpuhtaudet tehokkaasti sekä hellävaraisesti pesemättä ihon omaa suojakelmua liikaa. On tärkeää, että iho säilyttää oman happovaippansa – liian voimakkailla emäksisillä pesuaineilla peseminen aiheuttaa vain suojakelmun epätasapainotilan, joka johtaa pintakuivuuteen, tukkeumiin ja pahimmassa tapauksessa pahentaa epäpuhtauksia ja muita iho-ongelmia. Luonnonkosmetiikan puhdistusgeelit ja -vaahdot ovat ihon suojakelmulle hellävaraisia, mutta kuten kaikkia muitakin putsareita käytettäessä, vaativat ehdottomasti kaverikseen kasvoveden, joka paitsi kosteuttaa ihoa, myös palauttaa sen happovaipan välittömästi puhdistuksen jälkeen.\n1. Estelle & Thild Neroli Puhdistusgeeli: Puhdistusgeeli normaalille ja sekaiholle. Tasapainottaa ja puhdistaa tehokkaasti kuivattamatta ihoa.\n2. MADARA Syväpuhdistusvaahto: Siankärsämöuutetta sisältävä runsas ja pehmeä vaahto syväpuhdistaa ihon hellästi. Poistaa meikin ja sopii silmien ympärille. Sopii seka- ja rasvaiselle iholle.\n3. L’atelier des Délices Puhdistusgeeli: Lehmuksenkukkavesi rauhoittaa, heleyttää ja antaa energiaa iholle. Kasviperäistä kosteuttavaa glyseriiniä sisältävä geeli syväpuhdistaa ihon tehokkaasti. Sopii normaalille, seka- ja rasvaiselle iholle.\n4. Patyka Absolis Piparminttupuhdistusgeeli: Täyteläisen vaahdon muodostava puhdistusgeeli. Puhdistaa meikin ihoa kuivattamatta ja ärsyttämättä. Piparminttu rauhoittaa, hellii ja virkistää ihoa, vadelma toimii antioksidanttina. Teepuu ehkäisee bakteereja sekä tulehduksia. Sopii normaalille, seka- ja rasvaiselle iholle.\n5. Patyka Biokaliftin 3step puhdistusöljy sekä vaahto: 3step-puhdistus sopii kaikille ihotyypeille. Puhdistusöljy poistaa kaiken meikin, myös vedenkestävän maskaran ja paksut rajaukset sekä tuhdin meikkipohjan. Öljyn päälle levitettävän vaahdon kanssa puhdistus muodostaa riittoisan ja kermaisen täyteläisen koostumuksen, joka on hellävarainen ihon omalle suojakelmulle. Sisältää kirkastavaa vadelmauutetta sekä ihoa entsymaattisesti kirkastavia hedelmäuutteita.\nSeka- ja normaalin ihon kermaisesti vaahtoava maitomainen putsari\nSeuraavasta puhdistuskaksikosta emme oikein tienneet mihin kategoriaan sen laittaisi, kun kyseessä ei ole puhdistusmaito, vaikka se siltä näyttääkin, eikä voide, vaikka se siltä tuntuukin eikä vaahtoava geeli, vaikka se kermaista vaahtoa muodostaakin. Joten keksimme sille oman kategorian seka- ja normaalin ihon kermaisesti vaahtoava maitomainen putsari. Kuulostaa mielenkiintoiselta, vai mitä? Tämä on myös se kyseinen putsari, josta Inke lopulta löysi mielitiettynsä – tosin, tämä on toistaiseksi ainoa putsari, jota hän on testannut levittää kuivalle iholle.\nJoka tapauksessa, nämä puhdistukset muodostavat kuivalle iholle levitettäessä tanakan vaahdon ja tuntuvat kevyesti voidemaiselta. Tämmöinen koostumus hellii myös sitä paljon puhuttua ihon omaa suojakelmua.\nSeka- ja normaalin ihon kermaisesti vaahtoavat maitomaiset putsarit:\n1. Neal’s Yard Remedies Orange Flower Ravitseva Kasvopesu: Hellävarainen kasvopesu normaalille, kuivalle ja pintakuivalle sekaiholle. Sisältää ravitsevaa appelsiininkukka- ja mandariiniaöljyä, jotka puhdistavat kuivattamatta ihoa. Sisältää ihoa suojaavia antioksidantteja.\n2. Neal’s Yard Remedies Frankincense Kasvopesu: Puhdistaa hellävaraisesti jättäen ihon raikkaaksi ja kirkkaaksi kuitenkaan kuivattamatta ihoa. Sisältää frankincense-öljyä, jolla on ihoa uudistavia vaikutuksia, ja ravitsevaa aprikoosi- ja jojobaöljyä sekä antioksidantteja.\nAmmattimeikkaajat rakastavat misellivesiä. Kuten myös himourheilijat ja reppureissaajat. Ja miehet! Misellit ovat hiukkasia, jotka vetävät puoleensa likaa. Käytännössä se tuntuu tämmöisessä vedessä kevyenä vaahtona. Misellivesi poistaa nopeasti iholta meikin ja epäpuhtaudet eikä kasvoja tarvitse huuhtoa sen jälkeen. Miehille misellivesi on loistava ja hellävarainen puhdistaja sekä rauhoittaja parranajon jälkeen. Misellivesi sopii kaikille ihotyypeille. Vinkki: levitä misellivesi iholle kasvosienellä – saat aikaan runsaamman vaahdon.\n1. Absolution L’Eau Soir et Matin Puhdistusvesi: Poistaa iholta meikin ja epäpuhtaudet jättäen ihon täydellisen puhdistuneeksi ja raikkaaksi. Sopii myös silmämeikin poistoon. Miehille kasvojen puhdistukseen ja parranajon jälkeen rauhoittamaan ihoa. Italianolkikukka elvyttää ihon pintaverenkiertoa ja silottaa epätasaisuuksia. Pottasium parantaa solujen aineenvaihduntaa. Hasselpähkinäöljy pehmentää ja puhdistaa ihoa. Sisältää myös limeä, hamamelista, appelsiininkukkaisvettä, ruiskaunokinkukkaisvettä, geraniumia, seetripuun ja frankincensen eteerisiä öljyjä.\nJostain syystä miehet pitävät puhdistusvaahdoista ja -geeleistä. Monilla miehillä on kuitenkin kuiva iho ja kasvovedestä usein lintsataan. Joten mikäli ei millään tahdo käyttää maitomaista puhdistusta ja iho on kuiva, kannattaa sitä suuremmalla syyllä ottaa puhdistusgeelin tai -vaahdon kaveriksi Absolutionin kosteuttava misellivesi – tai käyttää pelkästään sitä.\nValikoimme suosikkiputsarit miehille:\n1. 66°30 Purity Cycle Puhdistusvaahto: Puhdistaa ihon tehokkaasti päivän ja yön aikana kertyneistä epäpuhtauksista ja ylimääräisestä ihotalista. Alkoholiton puhdistusvaahto sisältää myös ihoa kosteuttavaa ja raikastavaa aloe veraa ja vadelmaa.\n2. Patyka Absolis Piparminttupuhdistusgeeli: Täyteläisen vaahdon muodostava puhdistusgeeli. Puhdistaa meikin ihoa kuivattamatta ja ärsyttämättä. Piparminttu rauhoittaa, hellii ja virkistää ihoa, vadelma toimii antioksidanttina. Teepuu ehkäisee bakteereja sekä tulehduksia. Sopii normaalille, seka- ja rasvaiselle iholle.\n3. Absolution L’Eau Soir et Matin Puhdistusvesi: Poistaa iholta epäpuhtaudet jättäen ihon täydellisen puhdistuneeksi ja raikkaaksi. Miehille kasvojen puhdistukseen ja parranajon jälkeen rauhoittamaan ihoa. Italianolkikukka elvyttää ihon pintaverenkiertoa ja silottaa epätasaisuuksia. Pottasium parantaa solujen aineenvaihduntaa. Hasselpähkinäöljy pehmentää ja puhdistaa ihoa. Sisältää myös limeä, hamamelista, appelsiininkukkaisvettä, ruiskaunokinkukkaisvettä, geraniumia, seetripuun ja frankincensen eteerisiä öljyjä.\nJoko sinä olet löytänyt suosikkipuhdistuksesi luonnonkosmetiikasta? Jaa kommenttiboksissa oma ihotyyppisi ja suosikkisi! Toivomme tämän oppaan helpottavan valintaasi uuden suosikkiputsarin löytymisessä.\n« Varaa ihonhoitokonsultaatio tälle viikolle – saat lahjaksi Iroisien putsarin!\nKeho huutaa kevättä, miten tukea maksan toimintaa? »


Naistenpäivä – millainen on päivän historia? - Kotiliesi.fi\nKansainvälistä naistenpäivää vietetään aina 8. päivä maaliskuuta. Naistenpäivä on muutakin kuin kukkia ja kuohuviiniä. Päivän historia on täynnä taistelua tasa-arvosta.\nMonissa maissa naistenpäivä on pyhäpäivä, ja myös YK:ssa juhlitaan naistenpäivää. Naistenpäivänä kiinnitetään huomiota tasa-arvon ja naisten oikeuksien toteutumiseen ympäri maailmaa.\nPäivä perustuu yli sata vuotta sitten New Yorkissa tapahtuneeseen naisten tekstiilitehtaassa toteuttamaan lakkoon. Ensimmäistä naistenpäivää vietettiin YK:n mukaan Yhdysvalloissa 28. helmikuuta vuonna 1909.\nVuonna 1910 Kööpenhaminassa kokoontunut sosialistinen internationaali julisti päivän kansainväliseksi, mutta kokoontumisessa ei päätetty naistenpäivän tarkkaa päivämäärää. Tuolloin päivän tarkoituksena oli edistää naisten äänioikeutta ja naisasialiikettä.\nVuonna 1975 naistenpäivän päivämäärä vakiintui. Samana vuonna vietettiin YK:n kansainvälistä naisten teemavuotta, jota seurasi naisten vuosikymmen 1976–1985.\nFaktaa suomalaisista naisista\nNaisten keski-ikä on 44,5 vuotta ja eniten on 71-vuotiaita naisia.\nSuomalaisen naisen yleisin ensimmäinen etunimi on Tuula, ja kaikista naisten etunimistä yleisin on Maria. Suosituimmat tytöille annetut ensimmäiset etunimet olivat Aino, Aada, Sofia, Eevi ja Olivia. Kaikista tyttöjen saamista nimistä suosituin oli Maria.\nTäysi-ikäisistä naisista 43 prosenttia on naimisissa, naimattomia on 33 prosenttia ja eronneita 15 prosenttia naisista.Naiset solmivat avioliiton ensimmäisen kerran keskimäärin 32,1 vuoden iässä.\nSuomessa on 1,6 miljoonaa naista, joilla on biologisia tai adoptoituja lapsia. Yhteensä 65,8 prosentille 15–84-vuotiaista naisista on syntynyt lapsia.\nVuonna 2019 syntyi 22 400 tyttöä. Näiden tyttöjen elinajanodote on 84,5 vuotta.\nLähetä naistenpäivän kunniaksi Kotilieden e-kortti tästä linkistä.\n”Naistenpäivänä kiinnitetään huomiota tasa-arvon ja naisten oikeuksien toteutumiseen ympäri maailmaa.”\nKaunis tavoite, mutta ainakin Suomessa naistenpäivästä yritetään tehdä uutta rahasampoa krääsäkauppiaille. Toivoisin edes Kotilieden kaltaisen järkijulkaisun keskittyvän herkuttelujuttujen sijaan esimerkiksi esittelemään eri järjestöjen hyväntekeväisyyskohteita, joilla voisi tukea naisten asemaa. Pannaan pulla- ja kukkarahat hyötykäyttöön naistenpäivän kunniaksi!\nAnn Stina\t8.3.2009\nOlipas kerrassaan typerä kommentti tuo äskeinen!\nSuomessa naiset kannustavat toisiaan naistenpäivänä. Emme odota kukkia emmekä leivoksia, emme sampanjaa emmekä hajuvesiä. Kannustus on jotakin aivan muuta, se ei maksa mitään, mutta tulee hyvänä takaisin. Helvi Sipilä viljeli lausetta: ”Kehu nainen päivässä”. Nainen: Kannusta sinäkin toista naista!\nThat’s the best answer by far! Thanks for cnotibrutnig.\nKommentoi juttua: Naistenpäivä on kansainvälinen juhla – millainen on naistenpäivän historia?\nVastaa käyttäjälle pfa Peruuta vastaus


Bambi – ilmapallot, 5 kpl\nSöpöt bambit valloittavat juhlijoiden mielet! Pakkauksessa 5 kpl ilmapalloja, joissa valkoisella pohjalla on kultaisia bambihahmoja.\nPallojen koko noin 30 cm.\nHUOM! Alle 8-vuotiailla tukehtumisvaara. Hävitä tyhjentyneet pallot välittömästi.\nBoy or Girl? -ilmapallosetti\nMahtava jättipallo, jonka avulla voit paljastaa vauvan sukupuolen trendikkäästi. Täytä pallo vaaleansinisillä tai -punaisilla konfeteilla, ja poksauta juhlissa, jolloin konfettien väri paljastaa, onko tulossa tyttö vai poika!\nPakkaukseen sisältyy täytettynä 90 cm halkaisijaltaan oleva pallo, kaksi pakettia konfetteja, 4 kpl vaaleanpunaisia ja 4 kpl vaaleansinisiä tasselinauhoja pallonarun koristeeksi.\nTäytä pallo ilmalla tai heliumilla.\nMake a wish – marmoripallot, 10 kpl\nKauniit pinkkiä ja lilaa yhdistelevät marmorikuvioiset ilmapallot myydään 10 kpl:n pakkauksissa.\nTäytä pallot ilmalla tai heliumilla. Narut eivät sisälly pakkaukseen. Pallojen käsittelyn vuoksi värit ja kuviot vaihtelevat.\nHUOM! Hävitä tyhjentyneet pallot välittömästi. Tukehtumisvaara alle 8-vuotiaille!\nMarvel Avengers ilmapallot, 6 kpl\nMarvel Avengers -teemalla varustetut ilmapallot! Nämä supersankarikuvioidut ilmapallot voit täyttää ilmalla tai heliumilla. Pakkauksessa 6 kpl palloja, joiden halkaisija täytettynä on noin 28 cm.\nHUOM! Hävitä tyhjentyneet pallot välittömästi. Tukehtumisvaara alle 8-vuotiailla lapsilla!\nMarvel Avengers kakkukynttilät, 4 kpl\nHuikeat supersankarikynttilät synttärikakkuun! Pakkauksessa 4 kpl kynttilöitä, joista yksi on kooltaan 8 x 6 cm ja loput kolme kynttilää ovat kooltaan 3 x 3 cm.\nIhanat pinkit konfetti-ilmapallot, joissa teksti ”Miss to Mrs”. Koristele näillä polttareiden juhlatila! Pakkauksessa 5 kpl noin 30 cm halkaisijaltaan olevaa konfetti-ilmapalloa.\nPanda ja kamut – ilmapallot, 5 kpl\nPanda ja kamut -sarja on ihana lastenjuhlasarja, jonka paperisessa viirinauhassa on neljänlaisia söpöjä eläinhahmoja.\nNauhan pituus on 3 m ja yhden eläinhahmon halkaisija on noin 13 cm.\nPikku kettu -sarjan ihastuttavat ilmapallot! Paketissa on 5 kpl palloja, joiden halkaisija on noin 30 cm.\nPallojen materiaali on luonnonkumi. Voi täyttää pallot heliumilla tai ilmalla.\nHUOM! Hävitä käytetyt pallot välittömästi käytön jälkeen. Tukehtumisvaara.\nSydämelliset – ilmapallot, 5 kpl\nSomat ilmapallot, joissa sydänkuvioita pinkin eri sävyillä. Paketissa on 5 kpl palloja, joiden halkaisija täytettynä on noin 30 cm.\nMateriaali palloissa on luonnonkumi.\nHUOM! Hävitä tyhjentyneet pallot välittömästi. Tukehtumisvaara.\nYksisarvisilmapallot, pinkki lila mix, 6 kpl\nHempeä värisekoitus lilaa ja pinkkiä. ”Happy Birthday” onnisttelutekstit, sekä laukkaavat yksisarviset, sydämet ja tähdet somistavat palloja.\n”Just married” -ilmapallot\nTyylikkäät ”Just married” -tekstillä varustetut ilmapallot. Pallot ovat kooltaan noin 30 cm ja myydään 10 kpl:n pakkauksissa.\nSomat ilmapallot baby showereiden koristukseksi. Pallot myydään 6 kpl:n pakkauksissa ja palloja on useaa erilaista pastelliväriä.Värivalikoima vaihtelee pakkauskohtaisesti.\nBaby shower vaunukuvioidut ilmapallot, 8 kpl\nSomat ilmapallot baby showereiden koristukseksi. Pallot myydään 8 kpl:n pakkauksissa. Pakkauksessa vaaleanpunaisia ja vaaleansinisiä vaunukuvioinnilla koristettuja palloja.\nIt’s a girl ilmapallot, beige-pinkki mix, 6 kpl\nPinkkisävyiset, ”It’s a girl” -tekstillä varustetut ilmapallot myydään 6 kpl:n pakkauksissa. Pallon halkaisija noin 30 cm.\nKirkkaat ilmapallot mattahopeisilla pilkuilla, 6 kpl\nKirkaspohjaiset ilmapallot hopeanvärisillä pallokuvioilla. Paketissa 6 kpl noin 30 cm halkaisijaltaan olevaa palloa.


Ensi vuoden keittiötrendit juhlistavat elämisen makua - Suomela - Jotta asuminen olisi mukavampaa\nEnsi vuoden keittiötrendit juhlistavat elämisen makua\nEnsi vuoden keittiötrendit saavat inspiraationsa kahviloista, ravintoloista ja toimistoista, mutta yhä enemmän myös luonnosta.\nModerni keittiö taipuu ravintolaksi ja työpisteeksi, mutta on useimmalle myös rauhan tyyssija. Ensi vuoden keittiötrendit näkyvät luovasti suunnitellussa keittiössä, jossa halutaan viettää laatuaika perheen tai ystävien kanssa.\nMonenkirjavat keittiötoiveet on mahdollista täyttää hyödyntämällä erilaisia tilaratkaisuja. Aamiaiskaapit, taittuvat taskuovet ja sokkelilaatikot tarjoavat sekä säilytystilaa että seesteisyyttä.\nKeittiön kiinteiden elementtien lisäksi tilaa tehdään seinä- tai kattohyllyillä. Lisää tunnelmaa voidaan tuoda esimerkiksi kattamalla pöytä tyylikkäästi sävy sävyyn keittiön kanssa.\n↑Ensi vuoden keittiötrendit toistavat elämyksellisyyttä ja arjen luksusta. Suositut aamiaiskaapit kätkevät sisäänsä tarvikkeita, joita tarvitaan päivittäin mutta ei tarvitse enää levitellä pitkin tasoa tilaa viemään.\nEnsi vuoden keittiö voi olla esimerkiksi\nmonen tekemisen hybridikoti\nrauhallisten värien kokonaisuus yllättävillä yksityiskohdilla\nhyvinvoinnin ja rauhan tyyssija.\n↑Keittiö voi taipua myös työtilaksi.\nKeittiö kestää elämää\nIhmiset ovat valmiita sijoittamaan enemmän kalusteisiin, jotka heijastavat omaa persoonaa ja kestävät niin aikaa kuin kulutustakin, eikä sesonkiajattelu ole enää tätä päivää. Tasomateriaaleina suosittuja ovat esimerkiksi kivi ja kvartsi.\n– Vastuullisuus kuuluu olennaisesti myös keittiösuunnitteluun. On tärkeää, että vastuullisuus huomioidaan keittiön toiminnoissa esimerkiksi kodin jätelajittelun ja sitä kautta materiaalien kierrätyksen kautta. Yhtä tärkeää on valita vastuullinen keittiötoimittaja, kertoo, sisustusarkkitehti SIO Eeva Kokkonen Keittiömaailmasta.\n↑Maanläheiset värit ja pehmeät muodot ilmentävät luontoa.\nRauhalliset värit yllättävillä yksityiskohdilla\nEnsi vuonna keittiön trendiväreinä jatkavat muun muassa beige, lämmin harmaa ja luontoon yhdistettävät maanläheiset värit. Luonnonläheinen värimaailma sointuu yhteen ilman suuria kontrasteja.\n↑Seinähyllyt tuovat lisää säilytystilaa ilman, että tarvitaan kokonaisia yläkaappeja. Rohkeampi värienkäyttäjä piristää keittiötä esimerkiksi upealla karpalon värillä, joka on raikas ja näyttävä valkoisen rinnalla.\nHyvinvointia ja rauhaa\nKeittiöt ilmentävät yhä enemmän hyvinvointia, jota tavoitellaan muun muassa luonnollisuudella. Sisustus muovautuu rauhallisemmaksi pehmeiden muotojen, rauhallisten värien sekä luonnollisten materiaalien käytön kautta.\nMyös ensi vuoden keittiötrendi tuo tilaan valaistuksen, joka imitoi luonnollista valoa. Lisäksi ilmanlaatuun ja antibakteerisiin materiaaleihin kiinnitetään enemmän huomiota. Koteihin ja keittiöihin halutaan nyt huomaamatonta teknologiaa, joka tekee työnsä – mutta jää arjessa haluttaessa taka-alalle.\n↑Harmonia ja hyvinvointi kuuluvat moderniin keittiöön. Värit kumpuavat luonnosta ja kaikelle tekemiselle on riittävästi tilaa.\nLähde ja kuvat: Keittiömaailma\nLue myös: Kyselytutkimus: Keittiöllä suuri vaikutus kodin ostopäätöksessä\nensi vuoden keittiötrendit keittiö keittiötrendit 2022 trendikeittiö


Hallitus ratkoo heikentynyttä koronatilannetta – Marin: ”Emme ole tilanteessa, että joutuisimme hätäjarrumekanismia aktivoimaan” – Uutisalue\nHallitus ratkoo heikentynyttä koronatilannetta – Marin: ”Emme ole tilanteessa, että joutuisimme hätäjarrumekanismia aktivoimaan”\nHelsingin ja Uudenmaan sairaanhoitopiirin (Hus) entinen toimitusjohtaja, kansanedustaja Aki Linden (sd) huusi hallitusta maanantaina Twitterissä hätäkokoukseen nousevien koronalukujen vuoksi.\nHallitus ei päivän kokoustaan hätäkokoukseksi ole kutsunut, mutta vaikea Suomen koronatilanne juuri nyt jälleen on.\nIS seurasi kokousta suorassa lähetyksessä. Tekstimuotoisen seurannan löydät alta.\nHallituksen on tarkoitus keskustella kokouksessaan niin sanotusta hätäjarrusta. Hybridistrategiaan kuuluvalla mekanismilla hallitus voi ottaa laajasti koronarajoitukset alueilta omaan päätäntävaltaansa.\nHallituksesta on toistuvasti sanottu, että heikon koronatilanteen alueilla pitäisi tehdä riittäviä rajoitustoimia. IS:n tietojen mukaan hallitus ei ole hätäjarruun vielä tarttumassa, vaan siitä ja sen mahdollisista käyttötavoista käydään vain keskustelua.\n– Emme ole tilanteessa, että joutuisimme hätäjarrumekanismia aktivoimaan, pääministeri Sanna Marin (sd) vahvisti iltapäivällä Säätytalolla.\nHybridistrategian mukaisesti rajoituksista piti päästä eroon, kun 80 prosenttia yli 12-vuotiaista suomalaisista on rokotettu. Raja täyttyi tänään, mutta päinvastoin kuin aiemmin ajateltiin Suomessa joudutaan ennemminkin nyt miettimään rajoituksia kuin poistamaan niitä.\nHallitusta huolettaa sairaalahoidossa olevin ihmisten määrän jatkuva kasvaminen. Sairaalahoidossa oli tänään 252 ihmistä. Heistä tehohoidossa oli 28. Uusia koronatartuntoja vahvistettiin tänään 954.\nViimeisen kahden viikon aikana uusia tartuntoja on vahvistettu 9 301. Se on lähes 1 900 tartuntaa enemmän kuin sitä edeltävien kahden viikon aikana.\nKyse on edelleen rokottamattomien epidemiasta. Tautia on terveydenhuollon viranomaisten mukaan nyt kuitenkin liikaa liikkeellä.\nViime viikon aikana Husin sairaalahoidossa olevista lähes puolet oli saanut kaksi rokoteannosta. Lähes kaikki teho-osastoilla hoidetut koronapotilaat ovat sen sijaan olleet rokottamattomia.\nHus kertoi eilen nostaneensa valmiustasoaan tehostettuun valmiuteen, joka on kolmiportaisen valmiusasteikon toinen aste.\nViking Sallyn murhatapausta käsitellään Turun hovioikeudessa – kuulustelujen käytöstä ei ratkaisua


Avoin yo 2019 Archives - Page 2 of 3 - Keski-Pohjanmaan kesäyliopisto\nNäytetään 10-18 / 23 tuloksesta\nTyö- ja organisaatiopsykologian perusopinnot 25 op, monimuoto-opinnot\nMaapallon aluemaantiede 5 op\nVastaava korkeakoulu: Oulun yliopisto, Avoin yliopisto Aika Opintojakso suoritetaan kirjatenttinä yleisinä tenttipäivinä. Tavoite Tentittyään kurssin opiskelija osaa määritellä ja tulkita erilaisia maapallon aluemaantieteellisiä ilmiöitä ja...\nGlobaali kehitysproblematiikka 5 op\nVastaava korkeakoulu: Oulun yliopisto, Avoin yliopisto Aika Opintojakso suoritetaan kirjatenttinä yleisinä tenttipäivinä. Tavoite Opintojakso perehdyttää globaaleihin kehityskysymyksiin maantieteen näkökulmasta. Opintojakson jälkeen opiskelija osaa selittää mitä...\nStressilääketiede, 3 op\nVastaava korkeakoulu: Turun yliopisto, Avoin yliopisto Tunnus: MEDV2048 Kohderyhmä Opintoihin voivat osallistua kaikki kiinnostuneet pohja-koulutuksesta riippumatta. Opinnot sopivat ammattitaidon kehittämiseen erityisesti sosiaali- ja terveysalalla sekä kasvatusalalla...


Pidempiaikainen säilytys mitä huomioitavaa ??\nTonnisatanen sylki vedet ... ► mikkokui\n[eilen kello 17:12]\nPannarista hävis sähköt ► Panharri\n[09.07.20 - klo:18:49]\nParhaat renkaat ► enkku\n[08.07.20 - klo:20:58]\nKaasutinprojekti ► uusipanisti05\n[08.07.20 - klo:08:33]\nSt 1300 ohjaustanko ► uusipanisti05\n[04.07.20 - klo:19:07]\nVaihdepolkimen herkistys ► mikkokui\n[03.07.20 - klo:00:00]\nOikeus ajaa ► karhula\n[28.06.20 - klo:09:54]\nAkku ► Salkku\n[27.06.20 - klo:10:54]\nOnko vikaa 1992-1995 vuos... ► Pannukakku\n[25.06.20 - klo:20:59]\nHondAntti 60 - tapahtumap... ► AmcRoad\n[25.06.20 - klo:07:55]\n1100 absittoman pannarin ... ► Repecaster\n[23.06.20 - klo:17:51]\nST 1300 EI käynnisty vm 2... ► pate\n[23.06.20 - klo:17:45]\nJUHANNUS ► Turtsi\n[20.06.20 - klo:18:55]\n1300 huoltoa ► jarska\n[18.06.20 - klo:19:28]\nKaffelle panfunlaiset ► mikkokui\n[13.06.20 - klo:20:19]\nKirjoittaja Aihe: Pidempiaikainen säilytys mitä huomioitavaa ?? (Luettu 1277 kertaa)\nPaikalla:tänään kello 14:17\n« : 06.07.19 - klo:16:21 »\nEli tarkoitus syksyn reissulla jättää pyörä talven yli säilytykseen Unkariin. Mitä huoltotoimenpiteitä foorumilaiset suosittelee tehtäväksi ennen seisontaa ?\nLähinnä itseä arveluttaa kaasarit. Normaalisti talvella olen käyttänyt pyörää kerran kuussa, ettei kaasarit "kuivu".\nOlisiko järkevämpää ottaa bensapumpulta johto irti ja antaa käydä niin kauan kun kaasarit tyhjenee vai jättää kaasarit "täynnä" seisomaan.\nSeisonta-aikaa tulee ehkä n.9kk, eikä käyttöönotossa tietysti kiinnostaisi alkaa kaasareita putsaamaan.\nViestieni tykkäämiset: 352\nPaikalla:tänään kello 14:11\nVs: Pidempiaikainen säilytys mitä huomioitavaa ??\n« Vastaus #1 : 06.07.19 - klo:18:04 »\nÖljyn+suodattimen vaihto, jos muiden nesteiden vaihto on tuloillaan niin niiden vaihtamiset kannattaa ajoittaa juuri ennen seisontaa. Esimerkiksi veden sekainen jarruneste aiheuttaa syöpymistä ja mäntiä voi olla jumissa pitkän seisonnan jälkeen. Samoin jäähdytyssysteemin pesu ja täyttö uudella nesteellä tai tiivisteellä plus AKKUVEDELLÄ on suotavaa mikäli viime vaihdosta on aikaa. Moottoriöljyn, jäähdytysnesteen ja jarrunesteiden jälkeen on vielä peräöljyt. Kaasutinosastolle on parasta tankata viimeinen tankillinen pienkonebensiinillä mutta myös ysikasi ja säilöntäaine ajaa asian. Kunhan malttaa ajaa hetken stabilointiaineen lisäyksen jälkeen jotta kohokammioihin pääsee lisäaineistettua bensiiniä.\n« Vastaus #2 : 06.07.19 - klo:18:09 »\nJaa, en lukenut viestiä kunnolla. Kaasuttimien tyhjentämistä en ole koskaan harrastanut, mutta juuri käynnisteltiin VF:ää joka oli seissyt 2 vuotta kaasuttimet tyhjinä. 2/4 kaasutinta tulvi julmetusti kun neulaventtiilit olivat kuivia ja jumissa. Eli itse ottaisin stabilointiainetta ja vähäalkoholisinta bensiiniä mitä markkinoilta löytyy.\n« Vastaus #3 : 06.07.19 - klo:18:15 »\n...ja sitten jos haluaa varmistella asioita niin kaasuttimet voi tyhjentää ruuvista letkujen kautta, ei siis käyttämällä, seisonnan loputtua. Tällöin mahdolliset lakkaumat eivät ajaudu suuttimiin. Bensiini säilyy paremmin tankissa, eli suht suljetussa tilassa, kuin kohokammioissa jotka ovat "ylhäältä auki". Ja jos haluat hifistellä niin Hondan ohjeen mukaan tankkia ei saisi täyttää ihan täyteen, etenkin jos varastossa on lämmönvaihteluja, ja tankin "kuivaan" osaan voi sumuttaa ohutta öljyä, tyyliin WD40.\nViestieni tykkäämiset: 458\nPaikalla:tänään kello 07:27\n« Vastaus #4 : 06.07.19 - klo:20:18 »\nTuo 9 kk seisokki ei nyt varsinaisesti ole mikään pitkä aika, joten Pannari ei kaipaa sen ihmeellisempää hifistelyä ja loitsuja tai iltarukouksia. Ennen seisomaan laittoa Pannukakun ohjeiden mukaisesti stabilointiaine tankkiin ja kunnon lenkki. Lopuksi akku irti ja antaa Pannarin jäädä huilaamaan. Näillä toimenpiteillä on meillä aina menty talven yli mopot kylmässä tallissa seisoen ja kevättä odotellen. Keväällä akku lataukseen ja startti; kyllä se on siitä aina lähtenyt pienellä veivauksella. En ole koskaan ymmärtänyt talviseisokin aikana kerran kuussa tapahtuvaa moottorin käyttöä. Hoivaako se motoristin mieltä, kun saa kaasukahvaa vääntää, vai antaako se uskoa kevään tulosta? Moottorille lyhyt käyttö ei ainakaan hyvää tee. Kaasarien tyhjentäminen talveksi tn aiheuttaa kaasarien purkupuuhaa sitten keväällä. Öljyt voisi toki vaihtaa, jos alkaa olla edellisestä vaihdosta aikaa.\nMitä tuon ikäiselle Pannarille sitten voi seisokin aikana tapahtua? Minua ainakin huolettaa keväisin akun kunto, kun ne eivät tahdo tänä päivänä kestää paria kautta pidempään vaikka kuinka niitä pienellä virralla talven aikana lataisi. Toinen mikä minua huoletti (Pannari myyty) oli, että pysyvätkö vedet ensimmäisen lenkin jälkeen sisällä vai lorisevatko pitkin maantietä kaasarien alla olevien letkujen petettyä? Joten en lähtisi heti seisokin jälkeen Eurooppaa kiertämään.\nViestieni tykkäämiset: 1661\nPaikalla:tänään kello 13:01\n« Vastaus #5 : 07.07.19 - klo:10:07 »\nLainaus käyttäjältä: ltm - 06.07.19 - klo:20:18\nSen verran otan tähän kommenttiin tuosta pyörän kerran kk käyttämisestä:Itse käytän juuri n kuukaisttain hoivatakseni moottoria en itseäni Annan sen käydä lämpimäksi ilman että kosken kaasuun asti kunnes tuuletin lähtee pyörimään,En tiedä pannarin koneen elektroniikasta,mutta gold wingin viisaat kertovat että sillä tavalla niisä elektronikka ns päivittyy jonka jälkeen käytän myös vaihteet läpi,tietysti keskijalalla pyörän ollen.pöyrä on aina lähtövalmiina ajoon koska tahansa,akkua en irroita se on kytketty yllpito laturiin,en myöskään pistä mitään stapilointi aineita,no minulla on pyörä koko talven n 13-14 ast lämpimässä tallissa odottaen ajokelejä,,täällä Naantalissa ajokelit voi päästä yllättämään vaikka keskellä talvea, niin.. liikkumattomana 9 kk voi tehdä aika kankean olon kelle ja mille tahansa Tässä minun loitsuni,iltarukouksia luontoon uskovalta Ei tule.\nORE ja mikkokui\n« Vastaus #6 : 07.07.19 - klo:11:00 »\nTuo pienkonepolttoaine voisi olla hyvä vaihtoehto, jos sitä Unkarista saa.\nGoogletin aihetta, tämä kopioitu nesteen sivuilta:\nNeste PRO koostuu lähes sataprosenttisesti parafiineista. Se ei hapetu, eikä hartsiinnu tankissa, joten keväällä ensikäynnistys sujuu ilman ylimääräisiä haasteita. Neste PRO on ympärivuotisen käytön lisäksi ylivertainen valinta pihapiirin pienlaitteiden, kuten ruohonleikkureiden ja moottorisahojen syyshuoltoon ja talvisäilytykseen. Myös moottoripyörien, mopojen ja skoottereiden tankeissa Neste PRO antaa parhaan suojan pitkän kausisäilytyksen aikana.\n« Vastaus #7 : 07.07.19 - klo:13:35 »\nFF1pan; kyllä sinä valitettavasti hoivaat itseäsi etkä moottoria käyttämällä sitä kuukauden välein. Vaikka tuuletin lähteekin pyörimään, niin ei se kyllä riitä. Kone ja mm äänenvaimentajat pitää saada kunnolla kuumiksi ja se ei tahdo onnistua keskituella tallissa konetta käyttämällä. Eikä näissä moottoripyörissä ole tekoälyä, jota pitää opettaa kuukauden välein. Jos akku on sinulla koko ajan kiinni, niin tältäkin osin koekäyttö on turhaa. Jos akku on irti, niin ensimmäisen käynnistyksen yhteydessä moottorin ohjaus kyllä nopeasti "oppii" missä asennossa mm läpät ovat ja mitä anturitietoja on tarjolla. Anna vain pyörän seistä kaikessa rauhassa lämpimässä tallissa kevättä odottamassa.\n« Vastaus #8 : 07.07.19 - klo:15:00 »\nLainaus käyttäjältä: ltm - 07.07.19 - klo:13:35\nEn lähde noista hoiva asioista kanssasi kinaamaan,saat nähdä asiat miten haluat.En todellakaan tiedä onko pannarin moottorissa samanlaista elektroniikkaan kuin 1800 wingeissa,luultavasti on ehkä noissa uudemmissa malleissa,mutta en myöskään tarkoittanut että sen elektroniikan recetoinin takia sitä käyttäisin joka kerta.Wing porukan yhden specialistin kertomana tiedän niisä sellaisen mahdollisuuden oleva.Toiseksi minun moottoripyörä harrastukseeni kuuluu myös talven aikana, en anna olla sitä koko ajan rauhassa,koska teen mielestäni tarvittavat tarkistukset, huolto ja kunnostus/parannustyöt sinä aikana,Näin olen toiminut 5 pyörän kanssa viimeisen 11 v aikana,eikä ole siitä johtuvia ongelmia ollut\n« Vastaus #9 : 07.07.19 - klo:20:21 »\nJuuri näin eli kukin tavallaan. Tärkeintä on, että moottoripyörät ovat ajokunnossa ja niillä myös ajetaan.\n« Vastaus #10 : 07.07.19 - klo:21:11 »\nST1100:n elektroniikassa ei ole mitään päivittyvää, jos haluaa pidentää elektroniikan käyttöikää niin liittimien puhdistus pirtulla/vastaavalla ja rasvaus akkunaparasvalla taitaa olla ainoa tolkullinen toimenpide. Jos moottoria käyttää kuukausittain niin teoriassa etuja tulee öljykalvojen uusiutumisesta kun voitelujärjestelmä paineistuu. Toinen pluspuoli on siinä, että kone pysähtyy aina hiukan eri asentoon jolloin eri venttiilit ovat auki ja toki eri venttiilijouset ovat painuneina kasaan. Käytännössä kun olen mittaillut venttiilijousien vapaapituuksia niin ei niissä ole oikein eroja ollut vaikka muutamat koneet ovat olleet yli kaksikymmentä vuotta vanhoja.\nOlin joskus sekaantunut projektiin, jossa säilöttiin aggregaatteja vuosiksi. Hondia nekin. Öljynvaihtojen jälkeen ruikin 4 cl moottoriöljyä kunkin koneen palotilaan, tarkoituksena mm. saada öljykalvo venttiilien ja istukoiden väliin. Sitten kääntelin moottorit kampiakselista yläkuolokohtaansa puristus- ja työtahdin väliin eli kummatkin venttiilit kiinni. Näin jouset eivät olleet puristuksissa. Tämä oli siis tehtaan ohje. Mutta monisylinterisessä moottorissa on jokin venttiili aina aukeamassa tai sulkeutumassa.\nltm minkä ikäinen pyörä sulla on? Mun -92 eli erillisellä regulaattorilla oleva pyörä söi akkuja kuin norsu heinää. Sitten loppuvaiheessa alkoivat kärähdellä regulaattorit. Akkujen suurkulutus loppui kun asensin 40-ampeerisen laturin, se 28-ampeerinen perkele oli lataillut järjestelmää melkein millä jännitteellä sattui.\n« Vastaus #11 : 08.07.19 - klo:08:10 »\nPannarini oli vuosimallia -95. Latausjännite pysyi n 14 -14,5 voltissa, joten akkua ei Pannari keittänyt pilalle. Pari vuotta sitten Ruotsissa tapahtunut blackout johtui suurella todennäköisyydellä akkukaapelien huonosta kontaktista. Akkujen kestävyyteen ei voi enää luottaa, koska valmistuskustannuksissa säästetään ja moottoripyörien akut ovat alimitoitettuja moottorien kokoon verrattuna. Gessuun vaihdoin keväällä Motobatt:n hieman ylikokoisen akun. Painoa akussa ainakin tuntui olevan reilusti.\nViestieni tykkäämiset: 15\nPaikalla:08.07.20 - klo:21:30\n« Vastaus #12 : 11.07.19 - klo:08:13 »\nItsellä Pannrin lisäksi muutama 70 luvun pyörä. Pannarille en ole tehnyt mitään säilytystoimenpiteitä, paitsi normihuollot ennen seisontakautta. Keväällä vaatinut hyvän akun ja vähän pidempää starttia.\nAkku kannattaa kytkeä ylläpitolaturiin.\nMuseopyörissä olen tyhjentänyt tankit ja laittanut tilalle Nesteen pienkonebensaa. Ei ole ollut ongelmia kevätäynnistyksissä. Kaasareiden tyhjentäminen nykybensalla tekee hallaa. Kumitiivisteet ja o-renkaat kovettuu korpuiksi ja kaasarit tuppaa vuotamaan.\npan velsu, ltm ja tonipan\nViestieni tykkäämiset: 2716\nPaikalla:27.06.20 - klo:20:30\n« Vastaus #13 : 13.07.19 - klo:22:10 »\n13 vuotta on ollu ST 1300:nen ensin -06 10 vuotta ja nyt -07 3 vuosi menossa. Mulla pyörä venehallissa jossa n. +10 astetta talvellakin, oon vaihtanu öljyt ja filtterin talveksi, ottanu - navan irti akusta eikä sitten muuta, aina on pani lähteny keväällä kuin palmun alta, -06:sessa alkuperänen akku kesti 9 vuotta tai pelitti se silloinkin vielä, mut vähän hitaammin pyöritti joten vaihdoin uuden pidemmälle euroopan turneelle. Minusta vaan tuntuu kun noita ns.ylläpitolatureita käytetään niin ei niistä mitään hyötyä ole vaan kuluttavat akkua vaan enemmän.\nlehtonen ja ORE\n« Vastaus #14 : 15.08.19 - klo:12:34 »\nReissu on nyt ajeltu ja pannari jäi Unkariin. 2 viimeistä tankkia ajeltiin stabilointiaine tankissa. Öljyt ja suodatin vaihdettu ennen seisontaa ja akun kengät irroitettu.\nMacMotoristi, mikkokui ja FF1pan


Muusikoiden.net - Keskustelu - Weedeater (US), ke 17.7. Kuudes Linja, Hki\nAihe: Weedeater (US), ke 17.7. Kuudes Linja, Hki\nYHDYSVALTALAINEN WEEDEATER PALAA SUOMEEN HEINÄKUUSSA\nKe 17.7.2019 Helsinki, Kuudes Linja\nYhdysvaltalainen pitkän linjan metalliyhtye Weedeater palaa viimeinkin Suomeen. Stoner rockia, sludgea ja doomia eteläisen bluesin vaikutteisiin sekoitteleva bändi esiintyy Helsingin Kuudennella Linjalla keskiviikkona 17. heinäkuuta. Keikan liput tulevat myyntiin perjantaina 31. toukokuuta Tiketissä.\nVuonna 1998 Pohjois-Carolinassa perustettu Weedeater on tullut tunnetuksi armottoman raskaasta ja surisevasta poljennostaan, johon sekoittuvat yhtyeelle tyypillinen hillbilly-estetiikka, huumehuuruiset lyriikat sekä aiemmin muun muassa Buzzov*enissa ja Bongzillassa vaikuttaneen vokalisti-basisti Dixie Daven koriseva laulu. Sunn O))):n, Melvinsin, Downin sekä monien muiden metallimusiikin suurnimien kanssa kiertänyt Weedeater on hiljalleen kasvattanut suosiotaan ja nykyään bändi lukeutuukin modernin stoner rockin kehutuimpien nimien joukkoon. Nimekkään Steve Albinin (mm. Nirvana, Pixies) äänittämä kolmas kokopitkä God Luck and Good Speed (2007) toi yhtyeelle ansaittua huomiota. Bändin tuorein albumi, niin ikään Albinin kanssa taltioitu Goliathan (2015), julkaistiin maineikkaalla Season Of Mist -levymerkillä (mm. Sólstafir ja Saint Vitus).\nMyyntiin pe 31.5.2019 klo 9\n- ennakkoon Tiketistä alk. 24,50 EUR\n- ovelta 26 EUR\nurlhttps://www.tiketti.fi/weedeater-us … kuudes-linja-helsinki-lippuja/62757/url_\n0.01 D17 0


Oksa merkintöjä: helmikuuta 2009\nHallituksen teki temput, mutta miksi?\nLisää hintaa viinalle ja niin edelleen. Ennen kaikkea se eläkeiän nosto. Hallitus teki temput, mutta syyt ovat kovin hämärät. Vaikutuksiltaan tuo nosto tuskin on kovin dramaattinen, mutta toimintatavan seuraukset voivat olla, kuten jo ainakin Pete ja Esa ovat todenneet.\nTämä taas pistää ihmettelemään todellista motivaatiota entistä enemmän. Jos kerran tempulla ei ole kovin dramaattisia vaikutuksia, miksi ihmeessä se pitää tehdä tavalla, joka ärsyttää tiettyjä tahoja, kuten vaikkapa työntekijäjärjestöjä? Kun en oikein jaksa uskoa siihen mahdolliseen – mutta minusta siis epätodennäköiseen – vaihtoehtoon, että hallitus olisi niin tyhmä, että päätti juuri nyt ruveta lyttämään ay-liikettä siihen maanrakoon, johon se hallituksen mielestä varmasti kuuluu.\nTuskin tämä porvarihallitus on tietämättä sitä, että ay-liikkeellä on taipumusta vahvistua laman oloissa ja myös koventaa otteitaan. Tämän vahvistumisen vaikutukset ovat ehkä laman aikana ja nykyhallituksen oloissa kovin vaatimattomat, mutta kannattaisi ehkä kysyä sitä, mitä sen jälkeen. En siis jaksa uskoa määrätietoiseen lyttäykseen.\nParempi selitys voisi olla esimerkiksi se, että hallituksen välinen kitka on lisääntymässä ja lisääntyy ainakin toistaiseksi jatkuvasti – ainakin niin kauan kuin kokoomuksen gallupmenestys jatkuu ja maalaisliitto painii sisäisten ongelmiensa parissa. Toinen mahdollinen selitys on edellisessä postauksessani viittaama kokoomuksen sisäinen tila. Kun puolueen kova ydin inhoaa harjoitettua retoriikkaa ja osin politiikkaa, pyrkivät sen asiat pulpahtelemaan vastoin virallista yhteistyölinjaa ulos. Kokoomus sekoili asian näin.\nJa ehkä todennäköisimpänä vaihtoehtona: kokoonnuttiin tarkastelemaan tilannetta meillä ja muualla, oltiin omalla porukalla ja katsottiin mitkä kortit on kädessä ja mitä seuraavaksi tapahtuu. Ja se oli sitten joku, kukaan ei muista että oliko se Mauri vai Jyrki, joka sanoi, ”ei saatana, pojat. Ei tästä mitään tule, pakko painaa paniikkinappula pohjaan.” Ja sitten me ruvettiin hoitamaan kriisiä niillä keinoin mitä ensin tuli mieleen.\nMerkitsi: Petteri Oksa kellonlyömällä: 10:15 2 kommenttia:\nTunnisteet: analyysi, eläkeikä, hallitus, kepu, keskusta, kokoomus, maalaisliitto, sekoilu, skenaariot\nKokoomuksen kaksi tietä\nKokoomus nousi nykyiseen poliittiseen nousukiitoonsa strategialla, joka edellytti siltä vastustajan argumenttien varastamista ja asettumista (julki)poliittisesti mahdollisimman lähellä pahinta vastustajaa. Strategia edellyttää tämän toiminnan jatkamista. Eikä tässä mitään, kysymyshän on jo poliittisen vallantavoittelun klassikosta.\nNyt olisi mielenkiintoista tietää, mitä puolueen strategit yhdessä viestintäkonsulttiensa kanssa ovat keksineet väistämättömän varalle. Historian tuntemien esimerkkien valossa, samoin kuin käynnissä olevaa kehitystä tarkastelemalla, näyttää siltä, että kokoomuksella on nyt kaksi tietä.\nEnsimmäinen on se, että ero todellisuuden – harjoitetun politiikan – ja käytetyn retoriikan välillä kasvaa liian suureksi. Yksinkertaisesti äänestäjät havaitsevat bluffin ja vetävät siitä omat johtopäätöksensä. Toinen vaihtoehto on se, että puolue todella muuttuu sen kohteen, jolta varasti retoriikkansa kaltaiseksi. Molemmat tapaukset johtavat luonnollisesti puolueen kannatukseen (jyrkkään) alamäkeen. Kusetuksesta ei pidetä, eikä toista demaripuoluetta tarvita.\nNuo kaksi tietä ovat väistämätön kehitys. Mutta ei tietenkään ole sanottua, että voitaisiin luoda jokin kolmas ura, jota pitkin edetä. Siksi olisikin niin mukavaa tietää, mitä tähän ongelmaan on keksitty. Tiedossa se pitää heidän puoluetoimistollaan olla.\nMerkitsi: Petteri Oksa kellonlyömällä: 10:29 2 kommenttia:\nJonkun pitää ravistella puoluetta asiasta sieltä Saariniemenkatu 6:n sisältäkin. Ex puheenjohtaja kiittää ja kumartaa.\nMerkitsi: Petteri Oksa kellonlyömällä: 13:08 1 kommentti:\nTalouskasvun torjumisesta vihreään talouskasvuun\nJoko minä kuvittelen, poliittinen nenäni on tukossa tai sitten ilmassa on kevään sijasta muutosta. Muutos toki taitaa olla yhtä vuodenaikaa pidempi prosessi.\nEn tiedä kuinka moni muu lisäkseni muistaa vihreiden poliittisen argumentoinnin vielä joitakin hetkiä sitten. ’Vihreä’ tarkoittaa tässä yhteydessä nyt tietyllä tavalla itsensä asemoivaa henkilöä, ei millään tavalla sen yhden puolueen porukkaa. Vaikka siinä porukassa toki moni asemoi itsensä juuri sillä tavalla.\nMutta se asia. Sehän oli se, että ”talouskasvu vaarantaa ympäristön” ja että ”kasvun ideologia on tuhon tie”. Ja tästä eteenpäin seuraavat variantit. Perusajatuksena se, että talouskasvun tilalle on saatava jotain muuta. Välittämättä seurauksista.\nSe muutos siis. Sehän on se, että argumentit – ja ehkä tavoitteetkin – ovat vaihtumassa. Enää ei puhuta talouskasvun torjumisesta vaan tavoitellaan vihreää talouskasvua. Eihän siinä voi muuta sanoa, kuin että tervetuloa talkoisiin. Siis oikeisiin talkoisiin, jossa kaikki vapaasta tahdostaan osallistuvat. Ei siis kokoomussellaisiin, joissa käydään puku päällä leikkimässä työntekoa.\nMoni näitä vihreitä lukuun ottamatta, kun on puhunut ”aineettoman kasvun” tai ”luovan kasvun” ,or whatever rhetorics you would prefer, mahdollisuudesta ja tärkeydestä jo pitkään. Jos vihreä talouskasvu on aito tavoite, niin politiikka on todella siellä suunnalla muuttunut. Ja tämä muutos on yksinomaan hyvä asia.\nMerkitsi: Petteri Oksa kellonlyömällä: 09:07 Ei kommentteja:\nOnhan niille kiva nauraa...\nSe ruotsalainen automerkki, se, jolla ajaminen on sairautta. Juuri se uhkaa mennä nurin ja meneekin, jos Ruotsin hallituksella on selkärankaa seisoa sanojensa takana. Siis selkärankaa, viisaudesta en mene sanomaan mitään.\nMeinaan, sen verran syvässä on minulla(kin) sellainen perussuomalainen - ei puoluepoliittinen – asenoituminen noihin länsinaapureihin. On mukavaa, kun niille ei aina käy hyvin. Joo, joo. Tiedän, että nämä taloudelliset asiat ovat ikäviä, ja isojen yritysten konkurssit inhimillinen katastrofi. Siitä huolimatta, vasen suupieli nykii pieneen hymyyn.\nMutta onhan niille kiva nauraa, mutta entäpä kun sattuu omalle kohdalle. Mikään taloudellisten asioiden supertietäjä en ole. Siitä huolimatta, näin kaupunkilaisjärjellä, tuntuu siltä, että jos merkittävien yritysten konkursseja – tai lähes sellaisia – sattuu käytännössä joka puolella maailmaa, niin miksi sitten ei meillä. Eli jos uskomaton tuuri ei satu kohdalle, niin kohta rytisee täälläkin.\nSe vakavampi kysymys on, että mitä sitten tehdään. Periaatteellisella tasolla juttu on harvinaisen selvä. Ei ole veronmaksajien asia kustantaa osakkeenomistajille ja yhtiöille kuuluvaa vastuuta. Jos ette ymmärtänyt pistää pahana päivänä rahaa talteen, niin no, paha teille. Käytännöllisellä tasolla taas tämä ei ole yhtään selvää.\nOn veronmaksajien etu ja asiakin yrittää torjua ison yrityksen konkurssista, irtisanomisista ja niin edelleen aiheutuvaa inhimillistä hätää ja kärsimystä. Näin sosialidemokraattisesta näkökulmasta pitäisi sitten kai sanoa ”case closed”.\nMutta ei nyt ihan kuitenkaan. Joku ajatus on syytä uhrata sille, mitä tämän jälkeen. Yrityksissä – ainakin siinä mädässä osassa – on vallalla käsitys, että vastuun voi ulkoistaa kansanvallalle ja veronmaksajien rahoille. Jatketaanko talousjärjestyksen palattua maailmaan niin kuin ennenkin, kunnes tulee seuraava kriisi. Vai muutetaanko talousjärjestyksessä jotain? Ja jos, niin kenen ehdoilla ja johdolla? Onko se edes mahdollista?\nKysyn, kun en tiedä vastausta. Mutta sehän onkin filosofian paras puoli.\nMerkitsi: Petteri Oksa kellonlyömällä: 08:37 Ei kommentteja:\nKun tulin viime syksynä mainineeksi, että jalat olivat kipeä, mutta vika keuhkoissa, niin päivitetään sairauskertomusta. Siis minä mitään sairas ole, olo on ihan hyvä ja terveeltä tuntuu. Ja jos ei tuntuisi, niin tuskin viitsisi asiasta valittaa.\nSe on vain tämä allekirjoittaneen sairaus niin mystinen. Tai tiedä häntä onko se mystinen lääketiedettä ymmärtäville. Sairauden nimi on siis keuhkosarkoidoosi. Se on joko bakteeri tai virus - eli lähtökohta on kauhean selvä. Se saattaa oireilla jaloissa, silmissä, sydämessä niiden keuhkojen lisäksi siis.\nMinullahan se ei enää oireile missään, mutta pari vuotta tarkkailuluokkaa on päällä. Kävin tänään keuhkolääkärillä ihastelemassa keuhkofotoja ja kuulemassa sanaa. Ja siis rauhaset siellä keuhkoissa ovat (edelleen) turvokissa ja (jotkutmitälienee) entsyymiarvot kohollaan. Tahtoo sanoa, että sairaus on edelleen olemassa, vaikka siitä ei oireita aiheudu. Mukavampaa tietysti näin, kuin toisinpäin.\nSairas mies, vaikka terve onkin.\nKokoomus taitaa nyt olla virallisestikin ottaen sairastanut varttisadan tautiin. Siis tautiin, joka alkaa vaivata puolueita ja etenkin puoluejohtajia, kun kannatus ylittää 25%. Kataisen maanpetturihallituspuheet oppositiosta, opetusministerin katkerien ihmisten puolueet ja sen yhden blondin riisuuntumiset. Oireita alkaa olemaan aika paljon. Tunnettuja varttisadan sairastaneita on lähihistoriasta ainakin Esko A ja Paavo L. Kummankin kohdalla sopii lisäksi epäillä, että onkohan tauti edes mennyt kokonaan ohi.\nValitettavasti kokoomuksen kannatus ei tästä ainakaan välittömään syöksyyn lähde. Historian todisteet ovat vähän ristiriitaisia. Toiset puoluejohtajat ovat päätyneet inhotuiksi ja toiset enimmäkseen rakastetuiksi (Lipponen). Puolueille on sairastumisen jälkeen käynyt kuitenkin huonosti (so long, maalaisliitto, parane pian SDP).\nKokoomuksen kannatus siis kasvanee vielä hetken, edessä on yksi eurovaalivoitto, yksi eduskuntavaalien torjuntavoitto ja kannatuksen mureneminen sen jälkeen. Paitsi jos tautiiin tietysti keksitään lääke. Oleellisen lääke olisi ymmärtää sairastuneensa, mutta tästä ei valtakunnan onneksi mitään oireita ole ilmaantunut.\nVarttisadan tauti on tauti, joka tarttuu poliittisesta kannatuksesta ja johtaa puolueen kannatuksen romahdukseen.\nMerkitsi: Petteri Oksa kellonlyömällä: 11:02 Ei kommentteja:\nÄitini on viisas ihminen, jota arvostan suuresti. Hän on tehnyt pitkän työrupeaman ammattiyhdistysliikkeessä ja olen jo pienenä poikana kuunnellut ja kuullut siihen liittyviä asioita. Ja tähän liittyy henkilökohtainen suhteeni teollisuusliittojen TEAM –hankkeeseen.\nÄitini ehdotti ja ajoi teollisuusliittoajatusta silloin, kun se ei ollut niin muodikasta kuin nyt. Itse asiassa silloin ehdotukselle jopa naureskeltiin ja epäiltiin, että tuollaista ei nyt ainakaan ikinä tule tapahtumaan. Aina on ihmisiä, jotka esittävät viisaita ajatuksia ennen aikojaan. Vaikka historia on niin kuin se kirjoitetaan ja asiat etenevät aikanaan, niin olen ylpeä siitä, että tässä asiassa ja tällä kertaa ainakin yksi visionääreistä oli äitini.\nVaikka pidän äitiäni siksi suuressa arvossa, että hänen kantansa olisi lähes yksinomaan riittävä syy kannattaa tätä(kin) liittofuusiohanketta, kannatan sitä myös muista syistä. Riittävästi syitä voi käydä lukemassa osoitteesta http://www.kyllateam.com/\nMerkitsi: Petteri Oksa kellonlyömällä: 09:57 Ei kommentteja:\nMuutamia pieniä asioita\nOn mukavaa aloittaa päivä, kun avaa sanomalehden ja näkee hyviä uutisia. Ei niitä liikaa tässä lamaantuneen taloudellisen toimeliaisuuden tilassa näe. Mutta, se että kepu-maalaisliiton kannatus on laskussa, on kuin laittaisi rahaa pankkiin.\nAsiaa olen sivunnut, mutta en jaksa lopettaa ihmettelyäni. Kun valtiopäivät tänään avataan, niin ohjelmassa on myös jumalanpalvelus. Miksi?\nSuomalainen kansanvalta alkaa taas toimia, kun eduskunta kokoontuu säätämään lakeja. Ei ole mitään syytä sotkea tähän maallisen vallan toimintaan yliluonnollisia palvelusmenoja. Ne eivät siihen yhteyteen kuulu, ihan yhtä vähän kuin uskonnopetus kuuluu kouluihin. Ja sitten joku vielä jaksaa väittää, että kirkko ja valtio on meillä erotettu toisistaan. Ero voi ehkä olla vireillä, mutta asumuserovaiheeseen ei ole vielä päästy.\nValtio velkaantunee tänä vuonna 8 miljardia euroa. Kiva. Ehkä on pakko, ehkä ei. Sitä tässä vain mietin, että meinaavatkohan kokoomusnuoret nytkin kömpiä eduskunnan portailla vaatimaan velan nopeampaa takaisinmaksua ja muistuttamaan, siitä että se on maksettava.\nNäin ne toimivat tuossa viime vuosituhannen loppupuolellakin. Eihän sillä nyt voi olla mitään tekemistä asian kanssa, että jokin tietty puolue on hallituksessa jotkut muut ei? Eihän? Tai sitten valtion velka on parempaa, jos sen nostajana toimii poliittisesti eri värinen valtiovarainministeri.\nMerkitsi: Petteri Oksa kellonlyömällä: 09:15 Ei kommentteja:\nSyntinen, saatana ja kurja\nSe oli yksi niistä veljeksistä, joka oli otsikon mukainen. Tai tunsi itsensä sellaiseksi. Mielleyhtymä on kaukaa haettu, mutta siltä oma olo on tuntunut, kun pääasiallinen julkisen liikenteen työmatkakäyttö on muuttunut autoiluksi. Niin tehokkaasti allekirjoittaneeseen on purrut tieto ympäristöllisistä seikoista. Omatunto soimaa, kun auton nokka osoittaa kohti toimistoa ja päivän päätteeksi kotiin.\nMutta. Se on lompakko, joka puhuu kovempaa kuin omatunto. Lienen siis lompakko-omatuntoinen, mutta onneksi en varmaan ole tässä maailmassa yksin. Puolisko kun aloitti työmatkojen kulkemisen samaan suuntaan ja kuljemme nyt pääsääntöisesti aamuin illoin yhdessä. Kahden seutukuukausilipun hinnalla autoon tankkaa useamman tankillisen, nykyhinnoilla vähintään neljä, dieseliä. Ja työmatkoihin kuluu vajaa kaksi tankillista. Just do the math.\nYksi keskeisistä miinuspuolista on se, että lukuaika aamuisin ja iltaisin on mennyttä. Plussapuolella löytyy näitä henkilökohtaiseen liikkuvuuteen ja joustavuuteen liittyviä asioita, jotka lienevät kaikille työmatkaajille tuttuja.\nJos tässä on joku viesti niin se on se, että julkinen liikenne häviää yksityisautoilulle, koska kustannukset ovat niin nopeasti suuremmat. Halvemmilla lipun hinnoilla olisimme molemmat bussilla kulkijoita. Olisimme varmaan sitä toki siinäkin tapauksessa, että joutuisimme maksamaan jonkin tietullin tuossa matkalla. Siinä olisi vain se keskeinen ero, että sitten myös vituttaisi, eikä julkinen valta tuntuisi ollenkaan mukavalta.\nSota läskiä vastaan\nHerra yksin tietää.... äää. Eihän se pidä yhtään paikkaansa, kukaan ei yksin tiedä ja pikemminkin kaikki minut tuntevat tietävät, että sodalla läskiä vastaan olisi myös henkilökohtaista käyttöä. Pitäisi aloittaa personaalisota. Se on kuitenkin varsin mieleenkiinnoton aihe ja kohtuullisten toteutumaton tulevaisuudenkuva.\nMutta tämä armeijan aloittama - kuinkahan mones lienee jo? - sota läskiä vastaan. Alokkaat eli Suomen nuoret miehet lihovat ja laiskistuvat. Eivät poikaparat enää jaksa juosta pitkin metsiä ja leikkiä sotaa huutelemalla "Sarrrrja! ja "laukaus! laukaus!". Pahukset vielä keskeyttelevätkin terveydellisistä syistä palvelusta. Voi kyynel.\nPuolustusvoimat voi olla ihan oikessa. Ei läski jaksa sotia. Se että onko asia tälle laitokselle kuuluva asia ja voiko se sille mitään tehdä, on kokonaan toinen juttu. Ja vaikka eivät kysy, niin vastaan nopeasti, asia ei sotalaitoksellemme kuulu ja laajassa mitassa ne eivät voi asialle mitään tehdä.\nElämäntapa ja elinpiiri, yhteiskunnallinen ilmasto ja niin edelleen ne syyt, jotka johtavat läskistymiseen ovat yhteiskunnallisia ilmiöitä, jotka kuuluvat yhteiskunnallisen keskustelun piiriin. Puolustusvoimien osallistuminen mielipidevaikuttajana mihinkään heidän alansa ulkopuoliseen ei ole hyvästä. Kysymyksessä on kuitenkin instituutio, jonka pitäisi ymmärtää vaieta. Mitä enemmän sinne valuu valtaa, mitä valtaa tahansa, sen huonompi on kehityssuunta. Asiasta keskustelu siis ei kuulu sen enempää Puheloiselle kuin muillekaan upseereille - herrasmiehet ovat sitten kokonaan toinen asia.\nVaikka suuri osa niistä mielenterveydellisistä ja terveydellisista ongelmista, joilla varusmiespalvelu keskeytetään onkin silmänlumetta, niin palveluksen sisälle voitaisiin tehdä paljonkin, jotta läskistymisestä huolimatta siellä jaksettaisiin paremmin. Siinä kohtaa onkin kyse enemmän siitä, onko halua kehittää asepalvelusta nykyaikaisemmaksi ja joustavammaksi vaiko eikö.\nMerkitsi: Petteri Oksa kellonlyömällä: 09:17 Ei kommentteja:


Juho Nieminen - Lavarunous ja Kevätpörriäiset\nLavarunous ja Kevätpörriäiset\nLavarunoilijana olen joutunut kohta 15 vuotta kamppailemaan sen ristipaineen kanssa, että on tietyt tekniikat ja tyylipiirteet, joista runopiirit tykkäävät, ja puolestaan tietyt elementit, joista innostuu enemmän se baariyleisö, joka on vähemmän vihkiytynyt runouden traditioon. Tiettyjä ajattomia runokeinoja voi tietenkin hyödyntää missä tahansa, ja lavarunous on kehittänyt myös omaa estetiikkaansa, mutta koskaan ei voi täysin huomioida ja miellyttää kaikkia, jos tahtoo täyden ilmaisuvoiman sille mitä tahtoo sanoa.\nTässä Kevätpörriäis-projektissa on parasta se, että kerrankin saan tehdä sitä mistä itse tykkään. Kirjailijakaverit ja muut kaverit ovat yhtäläisessä asemassa kysyessään, että et kai sinä oikeasti aio tuohon infanttiiliin touhuun laittaa tuhatta tuntia? Kyllä aion, eikä tuhat tuntia riitä. Itse asiassa en ole koskaan aiemmin tuntenut, että akateemisesta koulutuksestani olisi ollut näin paljon hyötyä. Käsissäni on sekä siipale arjen kulttuurihistoriaa että kaikkien puhekielen rekisterien hyödyntämätön aarreaitta. En ole koskaan nähnyt missään tekstikokoelmaa, joka samalla tavalla laiminlöisi sääntöjä ja avaisi väyliä konventioiden ulkopuolelle, siihen kommunikaatioon, joka on mahdollista vain, jos koodi ja etiketti romahtavat kokeilujen tieltä.\nOpen mic -klubilla voi uhmata tiettyä lajin estetiikkaa ja laatukriteeristön odotuksia, kuten julkaistussa runoudessa voi uhmata käsitteellisen maailmankuvamme itsestäänselvyyksiä, mutta lasten mielikuvitus on se, missä kaikki tämä on mahdollista yhtä aikaa. Enkä usko että tälle on mitään valmista yleisöä, vaan ihmiset kaikissa säädyissä ja ikäluokissa voivat joko ymmärtää tai olla ymmärtämättä. Pääasia on se, että minulla on ollut hauskaa.


Lapinlahden muuttolintu: Sairastelu ei kannata\n# kulttuurieroja, Professor Chaos\nEi olla unohdettu edelliseen merkintään kommentoineita, vaikka siltä on saattanut vaikuttaa. Ollaan oltu kiireisinä koulussa ja töissä, ja nyt viimeisimpänä vielä vähän flunssassakin. S palaa siis vielä asiaan!\nSairastelusta tuli mieleen aihe, josta onkin pitänyt kirjoittaa jo jonkin aikaa: suomalaiset sairauslomat vs. amerikkalaiset sairauslomat. Meillähän on asiat tältäkin osin vallan messevästi. S on ihmetellyt kerta toisensa jälkeen, miten poissaolon syyksi voi riittää "flunssan oireet". Enemmän sitä on ihmetyttänyt se, että oireiluajalta saa vielä palkkaakin.\nAmeriikoissa ei tarvita lääkärintodistusta sairaudesta, eli kyllä flunssan oireet riittävät sielläkin kotiinjäämisen syyksi. Senkus vain soitat pomolle. Call in sick. Sano vaikka, että olet oksentanut koko yön. Helppo nakki. Saattapi vain olla, ettei siltä päivältä tipu sentin senttiä, jos sairastelupäivät on käytetty loppuun.\nKyllähän täällä on isojakin työpaikkakohtaisia eroja sairauslomakäytäntöjen suhteen. Täällä ei kuitenkaan taideta ennalta määritellä vuoden aikana käytettävissä olevia sairauslomapäiviä (korjatkaa ihmeessä, jos olen väärässä). Esimerkiksi S:n entinen (ja samalla nykyinen) työnantaja antaa työntekijöilleen tietyn määrän personal leave -päiviä vuodessa (perustuu tehtyihin työtunteihin). Niitä voi sitten käyttää sairasteluun tai matkailuun (mutta usein virallisesti vain sairasteluun). Työpaikasta riippuen päivien määrä vaihtelee muutamasta päivästä lähemmäs kymmeneen päivään vuodessa. Nämä päiväthän sitten tietysti käytetään usein loppuun, vaikkei sairastelusta olisi tietoakaan... Tai sitten tullaan todella sairaana töihin, että voi käyttää sen sairauslomapäivän vaikkapa rannalla makaamiseen.\nItse sopeudun varmaan aika hyvin amerikkalaiseen tapaan mennä töihin vaikka pää kainalossa. Joka kerran töistä sairauden takia poissaollessani (tämä taisi olla kolmas kerta tälle vuodelle) poden taudin lisäksi huonoa omatuntoa. Minun pitää olla ihan hirvittävän kipeä, etten tunne syyllisyyttä kotona makoilusta.\nVaikken ole ollut tänä vuonna monesti sairaana, sairauslomapäiviä on kuitenkin kertynyt helposti yli sen, mitä useat amerikkalaiset työpaikat tarjoavat. Silti olen saanut palkan jokaiselta sängynpohjalla vietetystä päivästä. Suomessa työntekijöillä on oikeasti aika hyvät oltavat, jos vertailee tilannetta muihin maihin (ei pelkästään Yhdysvaltoihin).\nNyt täytyy keskeyttää tämä ajatuksenvirtailu ja mennä tekemään nuoremmasta kissasta pikkuruiset rukkaset. Kynnet ovat nyt uponneet sen verran useasti allekirjoittaneen reiteen, että... Sormenpäänkin se tuossa lävisti. Syliin pitää päästä, vaikka sitten yhdellä kynnellä sormesta vetämällä...\nKirjoittanut Anni klo 8.32.00


Mitä tavoitellaan kemikaalitestauskampanjalla ? - Mielipide | HS.fi\nMitä tavoitellaan kemikaalitestauskampanjalla ?\n"Jos ihmisen koskemattomuuteen ja yksityisyyteen puututaan, pitää siihen olla perusteet, jotka voidaan arvioida läpinäkyvästi."\nJulkaistu: 5.5.2005 3:00\nMaailman luonnonsäätiö WWF rekrytoi vastikään suomalaisia kansainväliseen kemikaalitestikampanjaan. WWF:n mukaan tällä vauhditettaisiin Euroopan komissiossa valmisteilla olevaa kemikaaliasetusta. Kampanja tuli sosiaali- ja terveysministeriön tietoon perheiden rekrytointivaiheessa.\nTHL:n pääjohtaja Vieraskynä-palstalla: Ilmastonmuutos uhkaa terveyttä ja hyvinvointia 21.7.2018\nMielipide: Avaruustoiminta hyödyttää maapalloa 21.7.2018


Mikä ihmeen mahakipsi -kirjan kirjoittaja: ”Lapsenhoidosta ei tarvitse tehdä rakettitiedettä” | Hyvä Terveys\nLeena Komulainen kirjoitti äitiyslomalla kirjan tuoreille vanhemmille – ”Lapsenhoidosta ei tarvitse tehdä rakettitiedettä”\n18.4.2019 klo 8:04\nLeena Komulainen toteutti äitiyslomalla unelmansa kirjan kirjoittamisesta. – Kun jäin pois oravanpyörästä, mieleen vapautui tilaa aivan uusille ajatuksille. Kuva: Ninna Lindström\nLeena Komulainen yllättyi äidiksi tultuaan siitä, miten ehdotonta vanhemmuuskeskustelu usein on. Neuvoja ja ”ainoita oikeita tapoja” on tarjolla paljon, mutta Leenasta niitä kaikkia ei kannata kuunnella.\nLeena Komulainen sanoo suoraan, ettei ollut juuri valmistautunut vauvan tuloon saadessaan esikoisensa 35-vuotiaana.\n– Olin ajatellut, että annan elämänmuutoksen viedä mukanaan ja että opin tarvittavat asiat vauvan kanssa.\nTotta puhuen Leena ei ollut halunnut kauheasti ajatella elämänmuutosta etukäteen, sillä äitiyslomalle jääminen pelotti. Työssään mainostoimiston johtajana ja osakkaana hän oli tottunut saamaan paljon aikaan ja toteuttamaan intohimojaan. Työpäivät olivat hektisiä ja vaativia.\n– Olen suorituskeskeinen ihminen ja mietin, tylsistynkö ja turhaudunko vauvan kanssa kotona.\nVauva osoittautui vauhdikkaaksi tapaukseksi, joka ei malttanut nukkua kuin pienissä pätkissä. Lisäksi alkuaikaa hankaloitti koliikki.\nLeena päätti kysyä kanssaäideiltä neuvoa netin keskustelupalstalla.\nOletko ID:llä, joku kysyi.\nLeenalla ei ollut harmainta aavistusta, millä ID:llä.\n– Vanhemmuudessa tuli jatkuvasti vastaan sanoja ja lyhenteitä, joista en ollut koskaan kuullutkaan, kuten tämä imetysdieetti, Leena naurahtaa.\n– Olisin kaivannut sanakirjaa.\nKoska sellaista ei ollut, Leena päätti kirjoittaa sen itse.\nVauvan kanssa palavereissa\nMikä ihmeen mahakipsi? Vauva-arjen aakkoset ilmestyy huhtikuussa (Avain-kustantamo). Kirja selittää uuteen maailmaan astuneelle a:stä ö:hön muun muassa, mitä ovat aquarakkulat, mitä tarkoittaa niskakakka ja palautuvatko äitiaivot normaaleiksi (kyllä, ainakin melkein).\nRivien välistä nousee lempeä viesti, että kaikkea ei tarvitse tietää ja apua saa pyytää.\nKun vauvan koliikki loppui, Leena huomasi saaneensa energiansa takaisin. Vauva nukkuessa päiväunia Leena istahti kirjoittamaan. Kirjaprojekti ja palvelumuotoilun opiskelu parina iltana viikossa äitiyslomaan tervetullutta sisältöä, sillä Leena huomasi saaneensa hidastamisesta nopeasti tarpeekseen.\nVälillä hän kävi Onneli-tyttärensä kanssa myös työpalavereissa.\n– Minusta oma aika äitiyslomalla on tärkeää käyttää siihen, mikä itsestä tuntuu hyvältä. Katsoa sarjat tai lukea kirjat, jotka on aina halunnut, opetella kokkaamaan tai vain nautiskella. Itse olisin tullut hulluksi, ellen olisi oppinut uutta äitiyslomankin aikana.\nLeenan mielestä äitiyden ei tarvitse antaa rajoittaa itseään.\n– Hyvä vanhempi voi olla, vaikka kaipaisi elämäänsä muutakin kuin vauvan.\nAineistoa kirjaan kertyi etenkin Leenan omista kokemuksista esikoisen äitinä, mutta hän kyseli aiheita myös ystäväpiiristään ja poimi keskustelupalstoilta.\nSamalla hahmottui, ettei vauvanhoito tänä päivänä olekaan ihan niin suoraviivaista kuin hän oli etukäteen ajatellut.\nNeuvot saa suodattaa\n– Ennen lapsen saamista ajattelin, että lapset kasvatetaan ennen kaikkea huolenpidolla ja rakkaudella. Kun tutustuin vauvamaailmaan, huomasin, että siellä onkin mieletön maailma ideologioita ja suuntauksia esimerkiksi siitä, miten vauvaansa ruokkii tai kuljettaa.\nLeena yllättyi siitä, miten ponnekkaasti vanhemmat suhtautuvat itse valitsemaansa tapaan ainoana oikeana.\n– Toivoisin vanhempien väliseen keskusteluun armollisuutta ja solidaarisuutta muita kohtaan. Kaikki varmasti yrittävät parhaansa.\nLeena itse sanoo pitävänsä lapsenhoidossa positiiviset lasit silmillään: hän tuntee oman lapsensa parhaiten ja luottaa siksi tekevänsä valintoja, jotka ovat juuri hänen lapselleen hyväksi.\n– Lapsenhoidosta ei tarvitse tehdä rakettitiedettä, jos ei halua. Kaikkia neuvoja ei tarvitse kuunnella.\nPikkulapsivaiheen ihanuus ja kamaluus\nLeenan tytär on nyt 1,5-vuotias, ja Leena on palannut töihin. Hän ihmettelee, miksi lapsiperhearjesta puhutaan usein vastakkainasettelun kautta: joko vaihe on hirveän rankka ja kamala tai aivan mahtava, upea ja voimaannuttava.\nHänen mielestään olisi tervettä keskustella siitä, että pikkulapsivaihekin on vain elämää, ei sen kummempaa.\n– Vaihe on kuormittava, se on selvä, mutta harvoin elämässä saa asioita ilman, että niistä pitää maksaa jotain, Leena toteaa.\nHän itse kokee jäävänsä ehdottomasti plussan puolelle.\n– Elämäni on täyttynyt lapsen myötä, hyvässä ja pahassa. Ei ole vapaa-ajan ongelmia, mutta toisaalta ei myöskään tarvetta olla missään muualla kuin oman perheen kanssa silloin, kun on sen aika, Leena miettii.\n– On kliseistä sanoa, että lapsi tuo merkitystä elämään, mutta kyllä se tuo – ja pakahduttaa sydämen aina välillä ihan täysin.\nMikä ihmeen mahakipsi


Ärsyttävä mutta sairaan hauska muikkeli täällä moro! | Valeäiti\n09 marras 2017 36 Tänään ajattelin minäminäminä\tPermalink\nOlen lähes koko ikäni kuullut olevani ärsyttävä.\nEnsimmäiset vuodet meni hämmennyksen vallassa, kun en oikein tiennyt miksi olin niin ärsyttävä. Opin kuitenkin luottamaan siihen että näin on. Tein siitä osan persoonaani. Teini-iässä ystävälliset tytöt osasivat kertoa päin naamaa miten monella eri tavalla olin ärsyttävä, joten pian osasin itsekin niitä piirteitä paljon listata.\nOpiskeluaikana tein aika aktiivisesti töitä häivyttääkseni ärsyttävät puoleni. Tsemppasin, mukauduin ja tarkkailin itseäni. Tulin siinä aika hyväksi. Olin vähemmän ärsyttävä ja enemmän ahdistunut. Jossain kolmenkympin kohdilla aloin kuitenkin vihdoin oppia jotain vielä paljon tärkeämpää.\nOpin ettei sillä ole väliä. Että minun ei pidä enää yrittää muuttaa itseäni ja koittaa olla vähemmän ärsyttävä, vaan ennemminkin ympäröidä itseni ihmisillä, jotka hyväksyvät ne piirteet. Ehkä jopa pitävät niistä!\nEnää en sietäisi keneltäkään samaa viestiä. Olet ärsyttävä on hirveä asia sanoa toiselle! Nyt kun olen asian kanssa täysin zen, voin paljastaa teille ihan uusia ärsyttäviä piirteitä, joita ei ehkä edes silloin teininä vielä ollut. Olen oikeastaan asian suhteen niinkin zen että olen kartuttanut itselleni lisää ärsyttäviä piirteitä!\nKolme ärsyttävintä asiaa minussa (tällä hetkellä)\nPuhun aivan sairaan paljon ja törkeän nopeasti. Paitsi silloin kun esiinnyn, siitä propsit mulle! Ilmeisesti sitä voi kuitenkin jotain oppia kun riittävän monta kertaa huomautetaan. Keskeytän myös muita jatkuvalla syötöllä. En siksi että haluaisin puhua itse päälle, vaan siksi että olen niin innoissani kun arvaan mihin toinen on menossa. Täydennän siis muiden lauseita ennen kuin he itse pääsevät maaliin asti. Vitsi miten ärsyttävää! Anteeksi!\nPuhun koko ajan englantia. En tiennyt tämän olevan edelleen ongelma ennen kuin katsoin Insta-liven tallennetta Päivin ja Lauran kanssa nauhoitetusta podcast-jaksosta Valeäidin nauhoitusten toiseen tuotantokauteen. Olipa ärsyttävää kun yksi jatkuvalla syötöllä heittelee jenkiksi anekdootteja. Anteeksi! Mutta minulla on syyni. Kävin lukion englanniksi Suomessa. Puhuin kolme vuotta englantia Karoliinan, Uchennan, Marjutin ja Sonjan kanssa, vaikka meistä jokainen puhui suomea äidinkielenään. Englanti oli opiskelu- ja puhekielemme, ei sille nyt oikein mitään mahtanut. Sujuvasti kysyimme toisiltamme what’s your lukujärjestys like today ja nyt huomaan että jatkan samaa edelleen pienemmässä mittakaavassa.\nLaulan tai vielä pahempaa vihellän jatkuvasti. Tätäkään en huomannut ennen kuin New Yorkin reissulla ystäväni sanoi että en tiennytkään sun olevan tollainen viheltelijä ja heti sen perään naapurin tyttö kysyi minulta metsäretkellä onko pakko laulaa koko ajan. Turns out, kyllä on.\nJa tasapainon vuoksi tiedoksi niille, joilta nämä ovat menneet ohi:\nKolme parasta asiaa minussa\nOlen hauska. Parhaimmillani olen kävelevä stand-up show joka saa ihan missä tilanteessa vain edes pienen naurun ihmisestä ulos. Saan pahimmatkin jäärät ja kylmäkiskoiset business-ukkelit nauramaan!\nOlen empaattinen. Pystyn samaistumaan, sanoittamaan ja ymmärtämään erilaisia tilanteita hyvin. Sanoisin myös että tämän ansiosta osaan hoitaa yleensä tosi nihkeätkin tilanteet niin että kaikille jää hyvä mieli.\nOlen hyvä kuuntelemaan murheita ja ratkomaan niitä. Aivoni toimivat niin että (muiden) ongelmat on helppo pilkkoa, analysoida ja paketoida sellaiseksi paketiksi että niiden kanssa on helpompi jatkaa.\nNiin että jos olet valmis sietämään turhaa englannin vilauttelua, moottoriturpaa ja lauseittesi lopettamista, saat vastineeksi hauskan shown jonka aikana kaikki ongelmasi ratkeaa!\nEdellinen: Deiteillä ruoanlaiton kanssa\nSeuraava: Itsekäs lahja on paras lahja\nMiksi oi miksi löysin blogiisi vasta pari viikkoa sitten?! Ja sun instastories! Täydellistä!\nMulla about samat, kaikessa ärsyttävyydessään. Multa on nykyään kielletty vislaus ja autossa laulaminen..rakkaan aviomiehen toimesta 😆😆\nOih! Ihanaa että löysit! Ja kerta kaikkiaan upeaa että joku tykkää mun storiesista, olin vähän pelännyt niiden olevan…ärsyttäviä 😀\nSamaistuin. Puhun kanssa aina muiden päälle. En ilkeyttäni, vaan just sen takia kun innostun 🙂 Ja ihmisillä kestää muuten aivan liian kauan kertoo juttunsa. Ja kävin englannin peruskoulun englanniksi. Eli puhun sujuvaa finglishiä 😀\nAina kun luen sun juttuja, tulee semmonen olo, että vitsi oot varmaan siisti tyyppi. Semmonen helposti lähestyttävä ja inhimillinen. Ja todellakin hauska. Älä ikinä lopeta sun blogia. Se on ihan timanttinen. Tsemppiä taloprojektiin!!\nNo niin kestää!! Suurin osa ihmisistä onkin tosi ärsyttäviä! 😀 Mahtavaa että olet täällä, selkeästi olemme samaa (upeaa) ihmislajia! <3\nKyllä noi ”ärsyttävät” piirteet kuule susta löyty jo teininä. =D Mut mä tykkäsin susta silti. Tai ehkä juuri siksi. 😉\nNo just. Kiitos, kai? 😀\nHyvällä oli sanottu, pöljä! 😄 Niin ja siis mä en kyllä koskaan pitäny niitä piirteitä ärsyttävinä… Mä vaan kadehdin sun kielitaitoa ja rohkeutta olla äänessä. Itsehän vaan punastelin, ku piti suu avata. 😂\nIhmiset osaa kyl olla toisinaan aika tylyjä. Nuo listaamasi asiat ei nyt kyl oikeasti tee ketään ärsyttäväksi. Ainakaan toivottavasti. Nimim. Mm. toinen nopea puhuja ja muiden lauseiden täydentäjä. 😜\nhaha, uskottele vain niin itsellesi! 🙂 No ei kai, just hyvä että maailmassa on muitakin nopeita verbaalitaitureita!\nIB:läinenkö sinäkin? Fellow-kärsijä täällä moi! (Oikeesti ihan parhaimpia valintoja elämässä!)\nMutta siis just niinkuin mä, paitsi etten ole hauska, vaan ihan umpitylsä. Mulla itselläni on kyllä hauskaa 😀 Finglish, lempikieleni. Vähän se on helpottanut, kun lukiosta on kulunut aikaa (silloin lukiossahan se oli ihan holtitonta!), mutta vähän väliä sitä huomaa, että joihinkin tilanteisiin englanti vain taipuu paremmin ja totta kai sitä haluaa ilmaista itseään parhaimmalla mahdollisella tavalla 😉\nHello! En ihan IB, kävin Etelä-Tapiolan jossa oli kokeiluna varsin kummallinen setti: Suomen opintosuunnitelma englanniksi. Oli melko mielenkiintoiset ylioppilaskokeet 😀\nMutta englanti on edelleen ja on ilmeisesti sitten aina ollut mulle tosi tärkeä kieli, nimenomaan sellaiseen small talk kamaan se vain jotenkin taipuu paremmin. Oikeastaan edelleen huomaamattani rajoitan aika paljon sen käyttöä, mutta silti sitä vaan tulee aina tahtomattaankin.\nMua on läpi elämän myös aina pelottanut, että mua pidetään ärsyttävänä, koska olen puhelias. Kaikki kulminoitui yhdessä työpaikan illanvietossa kun ihan muutenkin kaverikseni luulemani työkaveri ilmestui sivusta haukkumaan mut niin että sylki lensi, kun olin ihan muiden kanssa juttelemassa. Tuli eteeni ja ilmoitti että olen niin tyhmä etten edes tajua että olen ihan sairaan ärsyttävä eikä ketään kiinnosta kuunnella mun juttuja. Huusi niin kauan että itkin. Jälkikäteen kyllä jo nauratti että ehdin sentään elää yli nelikymppiseksi että kukaan mua sillä lailla riepottelee, mutta lopputulos kyllä oli melkoinen kammo lähteä enää yhtään mihinkään illanviettoihin kuin aivan tutun porukan kanssa.\nNo Herranjumala mikä idiootti toi työkaverisi! Tsiisus!! Toivottavasti sinäkin löydät parempia porukoita ❤\nKaks kautta kolme noista itsellä! Ja sama juttu: olen saanut kuulla monesti siitä että puhun paljon. Ja että hyräilen koko ajan.\nMut tiedätkö mitä: just yks päivä mietin kuinka helppoa sun seurassa on, ja kuinka luonnollista oli laulaa yhdessä Robinia ja vetää aerobikkiä PINGin iltabileissä. Ihan vaan kasuaalisti.\nNoni, tämä selittää miksi meillä synkkasi niin automaattisesti! Ihana kommentti, kiitos <3 ps. ootko jo ostanu sen mekon? :D\nSamaistun ensimmäiseen ärsyttävyyteen!\nLisäksi puhun jatkuvasti itsekseni. Omilleen muuttaessani hankin koiran jotta pystyin puhumaan sille. Tai ainakin väitän muille puhuvani koiralle. 😀 Onneksi löysin myöhemmin miehen jotka höpöttää itsekseen vielä enemmän kuin minä!! Match made in heaven, enää ei tule seurustelukumppanilta pitkiä ja hitaita katseita kun naurahtelen yksinäni tai taivastelen jotain ääneen, odottamatta vastareaktiota.. 😀\nTosin mies seurustelun alkuaikoina myös vihelteli ja lauleskeli jatkuvasti. Ei se mua haitannut kunnes erehtyi tekemään saman kello 6.30 lauantaiaamuna, valmistautuessaan koirien aamulenkittämiseen. Oppi kerrasta että mun nukkuessa makuuhuoneessa ollaan täysin äänettömiä.\nMulle on kyllä sanottu koko elämäni että oon ärsyttävä. Joka kerta yritän korjata tilannetta olemalla normaali mutta sitten saan kuulla olevani creepy. Ota tästä nyt selvää, helpompi olla rasittava! 😀\nJoo ei mitään kannata korjata! Ollaan just niin ärsyttäviä kuin ollaan, aina on joku joka tykkää! Tämän ainakin olen näistä kommenteista oppinut 🙂 Puhuminen on parasta!\nEnhän mä kestä! Sä olet 100% mä.\nJuuri noinhan se menee… välillä pinnistelen pää punaisena, etten keskeyttäisi toisten lauseita, mutta enimmäkseen on pakko …. soriiiii…\nJa toi kyky uida kenentahansa nahan alle…. mä niin teen sen saman 😀\nMutta mulle ei oo koskaan sanottu, että olisin ärsyttävä :O\nItse olen aina kuitenkin pelännyt jollain tasolla olevani.\nVoi ei nyt mä paljastin sulle että joidenkin mielestä se voi olla ärsyttävää 😀 😀 Ehkä sä vaan osaat tehdä tämän diskreetimmin kuin minä 😀\nTajusin just että taidan olla ite samanlainen koska en yhtään ymmärtänyt miks noi piirteet voi ärsyttää 😂 Mulla vielä lisä-ärsyttävyyttä tuo se että en viljele englantia vaan ranskaa, joka on mulle tosi läheinen ja luonteva kieli. Yritän kyllä rajoittaa sen käyttöä jatkuvasti!\nRANSKA! toi on paha! Sitä ei edes kukaan muu ymmärrä 😀 😀\nIhania ärsyttäviä piirteitä. Itse myös onnistuessani puhun paljon ja toisten päälle. Mielestä jokainen saa olla sellainen kun on 🙂\nNiin saa! Joillain vain kestää kauan itse ymmärtää se ☺\nKun joskus ekoja kertoja vilkaisin sun Instaa tai blogia niin pidin sua kyllä aivan äärimmäisen ärsyttävänä. Jostain syystä jäin kuitenkin seurailemaan ja nykyään rakastan sun instastoryjä. 😂 Ja kai totuus on se, että olen itse juuri sellainen suupaltti-viheltelijä, kai sinun maneerisi ja tapasi ilmaista itseäsi ovat hyvin samankaltaisia kuin itselläni niin tokihan se pistää ärsyttämään. 😂 Oot huippumuija ja teet hyvää duunia, älä koskaan ikinä muutu!\n😭😭 ihanaa että tykkäät mutta kyllä tuo ensivaikutelma kirpaisee! Ärsyttävää olla ärsyttävä!\nVoi ihana ihana sinä!! Oot ihan mahtava kaikkine piirteines ja ihanaa että oot myös sinut sen kanssa! Moni sama piirre löytyy myös musta (mm. kävin amerikkalaisen ala-asteen ja meillä kotona jostain syystä puhuttiin usein ja paljon englantia), eli ootsä finishannu sun gramman homeworkit? Ja arvaa kun noi mun pennut on alkanu puhua silleen! ’Boysien bathroomissa on..’ tai ’kun Suomessa on Summer niin sun ei laske ollenkaan’ aaagh!) ja tiedän vallan hyvin että oon joidenkin ihmisten mielestä ihan sikaärsyttävä ja välillä jostain sosiaalisista häppeningeistä kotiutuessa soimaan itteäni että oli varmaan taas ärsyttävä. Suulas. Hölmöt läpät. Enkai mä vaan laulanu jotain??!\nMä koitan vähän laskea ärsyttävyystasoa tietyissä tilanteissa (mietin ihan tosi pitkään miten sanotaan suomeksi tone it down, mutten keksiny), mutta eihän se aina onnistu niin hyvin kun toivoisi… 😀\nNo hei ditto! Oon usein miettinyt sun tekstejä lukiessa että meissä on joitain samaa 🙂 musta on vähän kurjaa kun näitä kommentteja lukiessa tulee väkisin mieleen että Suomessa ei saisi olla kupliva, innostunut, äänekäs, huomion keskellä. Että meitä kaikkia puheliaita yhdistää kokemus siitä että muut pitää meitä ärsyttävinä?\nVai oletko sä ollut siellä Amerikassa vähemmän ärsyttävä? 😂\nToivottavasti tämäkin asia muuttuu kun Suomi muuttuu 🙂\nEn ajattele, että oisit jotenki ärsyttävä (en olis täällä, jos sää oisit ärsyttävä:)) mutta pakko sanoa tosta englannista. Asun Kanadassa ja kuulen päivittäin pelkästään englantia. Yritän opettaa lapsille suomea ja siksi pitää omaa suomenkieltä yllä. Yks keino on lukea suomalaisia tekstejä esim blogeja. Välillä harmittaa, että blogeissa vilisee niin paljon englannin sanoja ja sanontoja. Etenkin semmoset tyypit, jotka on kuulemma opiskellu suomenkieltä ja kirjoittamista ja kirjottaa mielenkiintosia, hyviä tekstejä. Sitten yhtäkkiä ne upgreidaa sohviaan, vie smoothiebowlit nextille levelille ja antaa sneakpeekin seuraavaan postaukseen. 😀 ei siis ollut kritiikkinä sulle vaan koskee yleisesti lukemiani blogeja. Ettää älkää antako mun kielitaidon rapistua – suomi on hieno kieli!:)\nMielenkiintoinen näkökulma! Hyvä pointti siis 😉 Ymmärrän ton hyvin, toisaalta suomen kielikin muuttuu jatkuvasti ja vierasperäiset sanat tulee osaksi kieltä. Mä tykkään kuitenkin haastaa itseäni kirjoitetussa tekstissä ja miettiä eri tapoja käyttää meidän kaunista kieltä. Englanti on usein helpompi joten joskus siihen sitten laiskuuttaan sortuu! Suomen kieli on kyllä niin ihana ja rikas <3\nMäkin oon jonkin verran ärsyttävä ihmistyyppi, mutta en oo koskaan oikeen välittänyt siitä. Tai ehkä nuorempana harmitti, kun meni välit jonkun kanssa, mutta näin vanhempana jo tietää, että se on muiden ongelma, jos eivät kestä mua ja mun juttuja.\nJust niin! Parempi etsiä tyypit jotka meitä kestää! 🙂\nBlogisurffailija eksyi blogiisi ja tällä esittelyllä pitänee kyllä alkaa seurata Instaakin. Ominaisuuksissasi jäät varmasti plussan puolelle, ei näy listaamasi ärsyttävät piirteet vaikuta näin luettuina kovin ärsyttäviltä. 🙂\nMun ärsyttävä ominaisuuteni puolestaan on se etten saa tiukoissa tilanteissa suutani auki eli saatan jäädä tuppisuuksi, ja se se vasta ärsyttävää onkin omasta mielestänikin. o_O\nIhanaa että eksyit, tervetuloa! 🙂 Tuppisuut ei ole ärsyttäviä koskaan (muille)! 🙂\nMinäkin olen aina saanut kuulla nopeasta puheestani – ja siitä etttä puhun liian kovaa… 🙂\nEi mahdu Suomeen kaikki puhe 🙂